Diari Oficial de la Generalitat Valenciana


Sumari del DOGV 3217, del 03-04-1998 (1998/2487)

ORDRE de 20 de març de 1998, de la Conselleria de Benestar Social, per la qual es regulen i es convoquen ajudes dirigides a la família i adopció, per a l'exercici de 1998.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3217

Data del DOGV
:   03-04-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/2487


Data del document
:   20-03-1998

Organisme emissor
:   Conselleria de Benestar Social

Tipus de document
:   Ordre

Correcció d'errades

Anàlisi jurídica

ORDRE de 20 de març de 1998, de la Conselleria de Benestar Social, per la qual es regulen i es convoquen ajudes dirigides a la família i adopció, per a l'exercici de 1998. [1998/X2487]
  
La Llei 15/1997, de 29 de desembre, de Pressupostos de la Generalitat Valenciana per a l'exercici de 1998 té, entre els seus objectius, atendre amb caràcter prioritari serveis essencials, entre ells l'habitatge i les prestacions bàsiques de protecció social, articulats al voltant de la família com a institució que facilita el desenvolupament de l'individu i el benestar de la societat, protagonista del procés d'integració i cohesió social.
  
L'esmentada llei estableix com una de les seues prioritats, en l'àmbit de la prestació social bàsica, els programes d'integració sociolaboral dels col·lectius menys afavorits i la protecció a la família i, en l'àmbit de l'habitatge, assumeix com a objectiu la creació de les condicions per afavorir l'accés als habitatges de les famílies amb menor renda.
  
La Llei de la Generalitat Valenciana 5/1997, de 25 de juny, per la qual es regula el sistema de Serveis Socials inclou, dins de les responsabilitats d'aquesta, donar resposta a diferents problemes socials mitjançant l'aportació dels recursos financers, tècnics, humans i organitzatius necessaris.
  
En el marc d'aquesta Llei, la Generalitat Valenciana té entre els seus objectius, garantir l'atenció integral de la família, atendre-hi tots els problemes que puguen incidir en el seu benestar o prevenir-los o reparar-los; el foment de les institucions col·laboradores d'integració familiar i el de les entitats de mediació en matèria d'adopció internacional.
  
La Conselleria de Benestar Social té, entre les seues competències, les específiques de promoció de l'adopció, tant nacional com internacional, en el marc del Conveni de la Haia, ratificat per l'estat espanyol el 30 de juny de 1995; la Llei 21/87, d'11 de novembre, per la qual es modifiquen determinats articles del Codi Civil i de la Llei d'Enjudiciament Civil, en matèria d'adopció; la Llei 7/94, de la Infància, de la Generalitat Valenciana i la Llei Orgànica 1/96, de 15 de gener, de Protecció Jurídica del Menor, de modificació parcial del Codi Civil i de la Llei d'Enjudiciament Civil.
  
Per a la consecució d'aquests objectius, a la Conselleria de Benestar social li escau fomentar, de manera especialitzada, les actuacions tendents a la protecció i promoció de l'estructura familiar, com a pilar social fonamental en el procés evolutiu dels seus membres, amb l'objectiu social d'afavorir el desenvolupament harmònic de tots ells.
  
Així s'afavoreix la implantació de diferents programes, serveis i centres, la realització d'accions divulgatives i de suport a diferents actuacions, tals com les especialitzades d'intervenció familiar, de suport a les famílies nombroses, de mediació familiar, de defensa dels drets dels xiquets i xiquetes menors en cas ruptura familiar, d'atenció al maltractament infantil, d'acollida familiar internacional temporal i de l'adopció.
  
Així, la Conselleria de Benestar Social convoca, en el marc de les lleis anteriorment citades, ajudes i subvencions dirigides a la promoció, millora i desenvolupament de les adopcions, a l'atenció integral de la família i al manteniment de programes, serveis i centres. Les esmentades ajudes i subvencions seran tant de caràcter personal com dirigides a institucions i entitats sense fi de lucre.
  
Mitjançant aquesta ordre s'estableixen els requisits, condicions i quanties d'aquests i s'inclouen en l'àmbit d'aquesta convocatòria:
  
Prestacions econòmiques individual i reglades dirigides a persones físiques, famílies i altres unitats de convivència, regulades en el capítol I del títol I d'aquesta ordre.
  
Subvencions per a despeses corrents, tant d'entitats públiques com privades sense ànim de lucre, per al manteniment de programes, serveis i centres i per al concert de places en determinada tipologia de centres, regulades en el capítol II del títol I d'aquesta ordre.
  
Ajudes econòmiques individualitzades concedides per la Conselleria de Benestar Social, regulades en el capítol III del títol I d'aquesta ordre, tals com les que es concedeixen amb raó de parts múltiples, de subvenció de lloguers i les ajudes per a l'atenció d'ancians i ancianes des de l'àmbit familiar.
  
Per això i fent ús de les facultats que em confereix l'article 47.11 del text refós de la Llei d'Hisenda Pública de la Generalitat Valenciana i el Decret 37/1997, del Govern Valencià, per qual se aprovat el Reglament Orgànic i Funcional de la Conselleria de Benestar Social,
  
ORDENE
  
Títol I
  
Ajudes i subvencions
  
Article 1. Objecte
  
És objecte d'aquesta ordre regular i convocar ajudes i subvencions per a Serveis Socials Especialitzats en l'àmbit de la família i adopció, dirigides a sufragar les següents prestacions i serveis:
  
Capítol I. Pla de Mesures d'Inserció Social
  
Capítol II. Programes, serveis i centres d'intervenció, atenció familiar i promoció de l'adopció.
  
Capítol III. Ajudes econòmiques individualitzades.
  
Capítol I
  
Pla de Mesures d'Inserció Social
  
Article 2. Àmbit
  
Es convoquen ajudes per al desenvolupament i la implantació del Pla de Mesures d'Inserció Social de la Comunitat Valenciana establertes pel Decret 132/1990, de 23 de juliol (DOGV núm. 1.376) i la Llei 5/1997, de 25 de juny, per la qual es regula el Sistema de Serveis Socials de la Generalitat Valenciana.
  
Article 3. Objecte
  
Les ajudes regulades en aquest capítol tindran per objecte la subvenció de:
  
Programes d'Integració, definits en el capítol II, secció II del Decret 132/1990, de 23 de juliol (DOGV núm. 1.376) i en la Llei 5/97, per la qual es regula el Sistema de Serveis Socials de la Generalitat Valenciana, com el conjunt de mesures de caràcter sociolaboral orientades a facilitar l'autonomia personal i la plena incorporació asocial.
  
Les prestacions econòmiques reglades, tal com s'estableixen en el capítol II, secció III del Decret 132/1990 i en la Llei 5/97, per la qual es regula el sistema de Serveis Socials de la Generalitat Valenciana, a fi d'atendre les necessitats bàsiques dels seus perceptors.
  
El pagament de salaris i Seguretat Social al personal encarregat del desenvolupament del Pla de Mesures d'Inserció Social, a través dels diferents programes i serveis.
  
Article 4. Sol·licitants
  
Podran sol·licitar les ajudes els ajuntaments i les mancomunitats constituïdes d'acord amb la legislació de règim local.
  
Article 5. Entitats col·laboradores
  
Els ajuntaments i les mancomunitats constituïdes d'acord amb la legislació de règim local podran ser reconegudes per la Conselleria de Benestar Social com a entitats col·laboradores, per al lliurament i la distribució als beneficiaris de les prestacions econòmiques reglades a què fa referència l'article 3.b. d'aquesta ordre, d'acord amb els requisits i les condicions fixats per a tal distribució.
  
En qualsevol cas, el reconeixement com a entitat col·laboradora, mitjançant una resolució de la Conselleria de Benestar Social, serà requisit indispensable per a la concessió de les ajudes corresponents a les prestacions econòmiques reglades.
  
De la mateixa manera, serà condició necessària la integració prèvia de l'ajuntament sol·licitant en el Pla de Mesures d'Inserció Social, mitjançant una resolució de la Conselleria de Benestar Social.
  
Article 6. Obligacions de les entitats locals i entitats col·laboradores
  
Amb caràcter general seran les definides en la secció primera del capítol II d'aquesta ordre.
  
2. Les corporacions locals, si actuen com a entitats col·laboradores per al pagament de les prestacions econòmiques reglades a què fa referència l'article 3.b. d'aquesta ordre, tindran a més les següents obligacions:
  
2.1 Entregar als beneficiaris els fons percebuts d'acord amb els següents criteris o condicions:
  
a) Amb caràcter general, seguir les condicions, requisits i procediments administratius regulats pel Decret 132/1990, de 23 de juliol, del Consell de la Generalitat Valenciana (DOGV núm. 1.376) i per l'Ordre d'11 de setembre de 1990, de la Conselleria de Treball i Seguretat Social (DOGV núm. 1.400).
  
b) Efectuar el pagament de les prestacions econòmiques reglades sols a persones físiques mancades de mitjans de subsistència i en qui concórreguen factors de risc, a fi de sonar suport i d'afavorir la seua integració sociolaboral.
  
c) Per poder procedir al pagament a beneficiaris individuals l'entitat col·laboradora haurà de respectar el següent procediment:
  
c.1. Recepció de la sol·licitud individual de percepció de la prestació econòmica reglada.
  
c.2. Existència d'un acord de proposta i acceptació per part del beneficiari de les mesures d'inserció social, segons el model VI d'aquesta ordre.
  
c.3. Elaboració per l'equip social de base de l'entitat col·laboradora de l'informe proposta individual a què es refereix l'article 12 de l'Ordre d'11 de setembre de 1990, de la Conselleria de Treball i Seguretat Social (DOGV núm. 1.400), que serà elevat a la direcció territorial de Benestar Social corresponent.
  
c.4. En l'esmentat informe proposta constaran el següents aspectes:
  
- Informe socioeconòmic del sol·licitant de la prestació.
  
- Proposta de concessió o denegació de la prestació.
  
- Quantia i durada proposta per a la prestació, si s'escau.
  
- Mesures d'inserció que es proposa establir.
  
c.5. A la vista de l'esmentat informe proposta, el director territorial de Benestar Social resoldrà sobre la sol·licitud de prestació econòmica reglada i ho comunicarà a l'entitat perquè la notifique a l'interessat. L'entitat col·laboradora haurà de comunicar fefaentment a la direcció territorial, després de la notificació, que aquesta ha estat efectivament lliurada al sol·licitant i, si no ha pogut estar-ho, l'especificació dels motius, a fi que se'n suspenga la resolució individual, si s'escau.
  
- El director territorial no podrà dictar resolucions per un import superior al màxim que es reflecteix en l'article 9 d'aquesta ordre.
  
- Una vegada esgotats els fons globals atorgats a l'entitat col·laboradora, no es podran resoldre noves ajudes individuals.
  
- En cap cas la Conselleria no estarà obligada a abonar les quanties que les entitats col·laboradores lliuren als beneficiaris, en concepte de la prestació econòmica reglada, si no existeix una resolució prèvia del director territorial de Benestar Social
  
c.6. L'entitat col·laboradora haurà d'efectuar un seguiment individual dels beneficiaris de les prestacions econòmiques reglades i formalitzar els fulls de seguiment individuals segons el model VII d'aquesta ordre.
  
c.7. L'entitat col·laboradora haurà d'emetre un certificat al final de l'exercici, signat per l'alcalde o president de la mancomunitat, si s'escau, en el model X regulat en aquesta ordre, en el qual s'especificarà clarament que tots els beneficiaris perceptors de la prestació han complert els requisits de concessió de l'ajuda.
  
d) Pel que fa als pagaments als beneficiaris de les prestacions reglades:
  
d.1. Efectuar el pagament de l'import de les prestacions que corresponga percebre als beneficiaris dins dels límits establerts en l'article 9 d'aquesta ordre.
  
d.2. Rebut signat pel beneficiari segons el model VIII inclòs en aquesta ordre.
  
d.3. Efectuar el pagament de la prestació des del primer dia del mes següent al de l'aprovació de la sol·licitud per part de la direcció territorial de Benestar Social competent.
  
Els pagaments posteriors s'efectuaran per mensualitats vençudes des de la seua data de meritació.
  
e) En cas que es produesquen pagaments indeguts per l'entitat col·laboradora dins de les quanties concedides per la resolució individual, aquesta estarà obligada a reintegrar-les o a compensar-les a la Conselleria de Benestar Social. L'esmentat reintegrament o compensació es realitzarà després del tancament de l'exercici pressupostari i després de la justificació a què fa referència l'article 05.1.0.2 d'aquesta ordre.
  
2.2 Verificar el compliment i l'efectivitat de les condicions o requisits determinats per a l'atorgament de les prestacions econòmiques reglades als beneficiaris. Aquests requisits són, segons l'article 13 del Decret 132/1990, de 23 de juliol, del Consell de la Generalitat Valenciana (DOGV núm. 1.376) els següents:
  
- Estar empadronats, com a residents, en qualsevol municipi de la Comunitat Valenciana, amb un any d'antelació, almenys, al moment de presentar la sol·licitud.
  
- Ser major de 25 anys i menor de 65, o , si s'escau, menor de 25 anys sempre que tinga fills o familiars al seu càrrec.
  
- No disposar, el sol·licitant o la unitat familiar de què forme part, d'uns ingressos anuals que, per qualsevol concepte, superen la quantia de la prestació econòmica reglada computada anualment que li poguera correspondre.
  
- No ser beneficiaris de qualsevol altre tipus de pensió o d'ajuda concedida per un organisme públic la finalitat del qual siga atendre les necessitats de subsistència del beneficiari.
  
2.3 Justificar l'aplicació dels fons percebuts davant la Conselleria de Benestar Social i lliurar la justificació presentada pels beneficiaris d'acord amb l'article 68.2.1 d'aquesta ordre.
  
2.4 Sotmetre's a les actuacions de comprovació que respecte a la gestió d'aquests fons puga efectuar la Conselleria de Benestar Social i les de control financer que realitze la Intervenció General de la Generalitat Valenciana i als procediments fiscalitzadors de la Sindicatura de Comptes.
  
Article 7. Prioritats
  
a) Tindran prioritat absoluta en el reconeixement com a entitat col·laboradora de la Conselleria de Benestar Social i en la concessió de les ajudes, les entitats locals i mancomunitats acollides en l'actualitat a l'esmentat Pla, sempre que en l'exercici pressupostari anterior hagen tingut beneficiaris acollits a aquest programa.
  
b) De la mateixa forma, tindran prioritat en el reconeixement com a entitat col·laboradora de la Conselleria de Benestar Social i en la concessió de les ajudes, aquells ajuntament i mancomunitats que gestionen els distints recursos d'aquest Pla, amb personal propi de l'entitat.
  
Les noves incorporacions seran ateses en funció de la dotació de recursos i atenent als criteris de necessitat social i població.
  
c) Es prioritzaran les prestacions sobre els programes i ambdós sobre el personal, Dins dels programes, hi tindran prioritat els de caràcter integral i d'utilització conjunta amb altres recursos.
  
Article 8. Documentació
  
1. Sol·licitud:
  
- Caldrà presentar una sol·licitud, en el model I inclòs en aquesta ordre, degudament formalitzada, signada per l'alcalde president de l'ajuntament o pel representant de l'entitat.
  
- Cada entitat sol·licitarà, en una única instància les subvencions per als programes de la seua titularitat.
  
- En el cas que es tracte d'un programa que comporte el funcionament d'un centre, s'hi seguirà el que disposa l'article 23.
  
2. Les dades de la sol·licitud es formalitzaran segons els següents criteris:
  
a) Dades referides al pressupost:
  
- Total del pressupost de l'entitat. Quantitat total assignada al Pla de Mesures d'Inserció Social. Quantitats destinades a cada un dels programes i/o conceptes sol·licitats.
  
b) Memòria de l'exercici anterior referent al desenvolupament dels programes o prestació per a la gestió dels quals se sol·licita subvenció i/o reconeixement de l'entitat col·laboradora i l'assignació dels corresponents fons, si n'hi hagueren. En cas que l'entitat considerara que calia presentar una memòria més extensa, es podrà presentar en document a part, però formalitzarà, malgrat això, l'apartat de la sol·licitud a què fa referència aquest punt.
  
c) Descripció dels programes que pretenguen desenvolupar. En cas que l'entitat considerara que era necessari presentar un desenvolupament dels programes més extens podrà presentar-lo en un document a part, per formalitzarà, malgrat això, l'apartat de la sol·licitud a què fa referència aquest punt.
  
d) Plantilla de personal adscrita als programes sol·licitats, titulació d'aquesta, modalitat contractual i temps de dedicació. S'hi indicarà, si s'escau, el centre o programa amb què es comparteix el treballador per al qual se sol·licita subvenció.
  
e) En el cas que siga un programa que implique el funcionament d'un centre, es presentarà una relació nominal de beneficiaris, amb indicació de les seues aportacions.
  
Article 9. Import de les prestacions
  
L'import de la prestació serà l'establert en el Reial Decret 4/1998, de 9 de gener, sobre revalorització de les pensions del sistema de la Segurerat Social per al 1998 per a les pensiones no contributives en el seu còmput anual, que és de 521.920 PTA. L'import mensual resultant (43.493 PTA./mes), serà incrementat quan, amb el sol·licitant, visquen familiars al seu càrrec segons l'escala següent:
  
Pel primer familiar 3.100 PTA. mensuals.
  
Pel segon familiar 2.100 PTA. mensuals.
  
Pel tercer familiar 1.600 PTA. mensuals.
  
Pel quart familiar 1.600 PTA. mensuals.
  
L'existència de més de quatre membres familiars al seu càrrec no podrà suposar majors increments, per la qual cosa l'import màxim mensual que es pot augmentar per familiars a càrrec no podrà excedir de les 8.400 PTA. mensuals.
  
Capítol II
  
Ajudes per al manteniment de programes, serveis
  
i centres d'intervenció, atenció familiar
  
 i promoció de l'adopció
  
Article 10. Índole de les ajudes
  
Les ajudes per al desenvolupament integral de la família i de l'adopció es convoquen com a subvencions per a despeses corrents, tant d'entitats públiques com privades sense ànim de lucre, per al manteniment de programes, serveis i centres per a la concertació de places en determinada tipologia de centres.
  
Aquestes ajudes podran ser destinades a les institucions, entitats locals o entitats privades sense fi de lucre que despleguen programes d'atenció a la família o de promoció de l'adopció, segons es regula tot seguit.
  
Secció primera
  
Subvenció de programes i serveis gestionats per institucions, entitats locals i entitats privades sense fi de lucre
  
Article 11. Àmbit
  
Es convoquen ajudes per al desenvolupament de distints programes i serveis que atenguen la problemàtica de les famílies, garantesquen la seua atenció integral, n'eviten el desarrelament, fomenten el seu desenvolupament, la convivència, la cooperació social, o que promocionen i estabilitzen l'estructura familiar.
  
Igualment seran objecte d'aquestes ajudes els programes i serveis desenvolupats per entitats sense ànim de lucre, que presenten programes de formació i estudi de persones i famílies per a l'adopció, així com aquelles entitats de mediació per a la tramitació de l'adopció internacional.
  
No podran ser subvencionats aquells programes o serveis que s'ajusten a programes propis d'altres organismes, sense perjudici de la necessària col·laboració per al cas de matèries concurrents.,
  
Article 12. Objecte
  
Les ajudes destinades a la protecció i suport a la família seran de tres tipus:
  
1. Ajudes per al pagament de salaris i Seguretat Socials dels professionals que intervenen en els distints programes i serveis subvencionats.
  
2. Ajudes per al pagament de salaris i Seguretat Social dels professionals i per al manteniment dels programes, quan aquests comporten el funcionament d'un centre la tipologia del qual puga definir-se com de suport a la família. Aquestes ajudes es concediran amb caràcter general mitjançant una resolució, encara que en casos excepcionals es podran concedir mitjançant un conveni específic.
  
3. Ajudes per a manteniment de programes i/o serveis dels definits en la Llei 5/97, per la qual es regula el sistema de Serveis Socials de la Generalitat Valenciana, quan la seua definició i continguts siguen de suport a la família i/o promoció de l'adopció.
  
Article 13. Sol·licitants
  
Podran sol·licitar les ajudes regulades en aquesta secció les institucions, les corporacions locals, les mancomunitats constituïdes d'acord amb la legislació de règim local i les entitats sense fi de lucre.
  
Les entitats sense ànim de lucre podran sol·licitar ajudes per al 1998 sempre que reunesquen les següents condicions:
  
1. Tenir com un dels seus objectius, d'acord amb els estatuts de l'entitat, la protecció a la família o infància, o la promoció de l'adopció, en els termes previstos en la Llei 5/1997, de 25 de juny, per la qual es regula el sistema de Serveis Socials de la Comunitat Valenciana (DOGV núm. 3.032), el Conveni de la Haia, ratificat per l'estat espanyol el 30 de juny de 1995; la Llei 21/87, d'11 de novembre, per la qual es modifiquen determinats articles del Codi Civil i de la Llei d'Enjudiciament Civil, en matèria d'adopció; la Llei 7/94, de la Infància, de la Generalitat Valenciana i la Llei Orgànica 1/96, de 15 de gener, de Protecció Jurídica del Menor, de modificació parcial del Codi Civil i de la Llei d'Enjudiciament Civil.
  
2. Estar inscrites en el Registre d'Entitats, Centres i Serveis de la Conselleria de Benestar Social i degudament autoritzades, si s'escau.
  
El registre i l'autorització de programes es podrà resoldre en el mateix acte de la resolució de l'ajuda.
  
3. En el cas de les entitats de mediació en matèria d'adopció internacional, hauran d'estar degudament acreditades, d'acord amb la normativa autonòmica, estatal i internacional vigent.
  
4. En el cas de programes que comporten el funcionament d'un centre, aquest haurà d'estar degudament autoritzat. Excepcionalment mitjançant una resolució motivada podran atorgar-se subvencions a aquells que estant en funcionament i en vies d'obtenir autorització definitiva, s'estime convenient la seua concessió per raons de necessitat o d'interès públic o social, sempre que els centres no tinguen deficiències que afecten la seguretat i el benestar dels usuaris o que en vulneren els drets, ni que incidesquen directament en els aspectes sanitaris.
  
Article 14. Obligacions de les institucions i entitats subvencionades
  
A més d'aquelles generals relatives a les obligacions que estableix la legislació vigent per als perceptors de fons públics, com el sotmetiment a les actuacions d'inspecció per part dels òrgans competents, les institucions i entitats subvencionades hauran de complir les següents:
  
1. Assumir les actuacions de control financer que escaiga a la Intervenció Delegada en relació amb la subvenció.
  
2. No alterar la finalitat de les subvencions.
  
3. Comunicar fefaentment, a l'òrgan que concedeix la subvenció, la sol·licitud i la concessió de tota ajuda, amb la mateixa finalitat, per part d'altres organismes públics. L'obtenció concurrent de subvencions o d'ajudes atorgades per altres administracions o ens públics o privats podrà produir la modificació de la resolució de concessió.
  
4. No minorar ni anul·lar la consignació que hagueren previst inicialment en el seu pressupost, per a aquest fi
  
5. Facilitar la inspecció, el control i el seguiment de la Conselleria de Benestar social i en particular de la Direcció General de la Família i Adopcions o de les seues unitats administratives dependents, a fi de conèixer qualsevol aspecte de l'activitat objecte de la subvenció. L'incompliment d'aquesta obligació podrà produir la deixada sense efecte o la minoració de la resolució de concessió de l'ajuda i, si s'escau, l'exigència de l'interès de demora des del moment del pagament de la subvenció.
  
6. Atenir-se a la coordinació i a la planificació que establirà l'òrgan competent de la Generalitat en la matèria subvencionada.
  
7. Formalitzar adequadament els documents de seguiment tècnic i financer regulats en aquesta ordre.
  
8. Atendre els pagament de les obligacions que es contractaran.
  
9. Justificar les ajudes concedides en el termini màxim establert en aquesta ordre o les normes que hi siguen d'aplicació.
  
10. Presentar, abans del 28 de febrer de l'exercici següent una memòria del desenvolupament dels programes o serveis subvencionats.
  
Article 15. Prioritats
  
Tindran caràcter prioritari per a la concessió de les ajudes respecte a altres programes i/o serveis els següents:
  
1. Els iniciats en exercicis anteriors i que siga convenient la seua continuïtat per raó del seu interès social.
  
2. Els que impliquen el funcionament d'un centre.
  
3. Els que es dirigesquen a la creació d'equips professionals formats per psicòlegs i treballadors socials amb la finalitat d'elaborar aquells informes previs necessaris per a l'obtenció del certificat d'idoneïtat en la tramitació de les adopcions.
  
4. Els presentats per les entitats de mediació en matèria d'adopció internacional, que procuren la millora del procés d'adopció. Seran criteris prioritaris en la concessió:
  
a) La dificultat de tramitació en el país d'origen dels menors.
  
b) El que tinguen la seu o les seus en la Comunitat Valenciana.
  
c) Nombre d'expedients tramitats en la Comunitat Valenciana en exercicis anteriors.
  
d) La realització del seguiment de les adopcions una vegada constituïdes.
  
e) L'avaluació de les memòries econòmica i d'activitats realitzada per la comissió de valoració de les ajudes.
  
f) L'adequació de mitjans materials i tècnics al volum de tramitació.
  
5. Els que impulsen accions integrades d'atenció a la problemàtica familiar, entre elles les de formació.
  
6. Els d'atenció a famílies amb tots o algun dels membres en situació desfavorida i/o de risc social, que permeten l'ajuda temporal a aquests.
  
7. Les d'orientació i mediació familiar.
  
8. Els que potencien la integració sociolaboral a beneficiaris de prestacions econòmiques reglades, d'acord amb la implantació del Pla de Mesures d'Inserció Social en la Comunitat Valenciana.
  
9. Els dirigits a la formació bàsica per a l'atenció d'ancians o ancianes en l'àmbit familiar.
  
10. Els que promoguen l'execució i el manteniment de programes i serveis orientats a dones gestants en situació de risc social, així com la seua posterior reinserció social, la cura i atenció del xiquet /a.
  
Article 16. Documentació
  
1. La documentació que hauran de presentar les corporacions locals serà la següent:
  
1. Sol·licitud.
  
- S'haurà de presentar una sol·licitud, en el model II regulat en aquesta ordre, degudament formalitzada, signada per l'alcalde president de l'ajuntament o pel representant de l'entitat.
  
- Cada entitat sol·licitarà, en una única instància les subvencions per als programes de la seua titularitat.
  
- En el cas que es tracte d'un programa que implique el funcionament d'un centre, s'hi seguirà el que disposa l'article 23.
  
2. Les dades de la sol·licitud seran formalitzades segons els següents criteris.
  
a) Dades referides al pressupost:
  
- Total del pressupost de l'entitat. Despeses totals corresponents a cada un dels programes sol·licitats.
  
b) Memòria de l'exercici anterior referent al desplegament dels programes o serveis respecte als quals es demana subvenció, si n'hi havia. En cas que l'entitat considerara necessari presentar una memòria més extensa la podrà presentar en document a part, però formalitzarà, malgrat això, l'apartat de la sol·licitud a què fa referència aquest punt.
  
c) Programes d'actuació respecte als quals es demana subvenció, per a l'exercici sol·licitat, sistema d'avaluació previst i recursos disponibles. En cas que l'entitat considerara que calia presentar un desenvolupament dels programes més extens podrà presentar-se en un document a part, però formalitzant, malgrat això, l'apartat de la sol·licitud a què fa referència aquest punt.
  
d) Plantilla de personal adscrita als programes sol·licitats, la seua titulació, modalitat contractual i temps de dedicació. S'hi indicarà, si s'escau, el centre o programa amb el qual és compartit el treballador per al qual se sol·licita subvenció.
  
e) En el cas que siga un programa que comporte el funcionament d'un centre es presentarà una relació nominal de beneficiaris, amb indicació de les seues aportacions.
  
2. La documentació que hauran d'aportar les entitats sense fi de lucre serà la següent:
  
1. Sol·licitud.
  
- Caldrà presentar una sol·licitud en el model II regulat en aquesta ordre, degudament formalitzada, subscrita per qui detenta la representació de l'entitat. Els programes o serveis, respecte dels quals se sol·licita subvenció, es descriuran segons el model que figura en aquesta.
  
- Cada entitat sol·licitarà en una única instància les subvencions per als programes de la seua titularitat.
  
- En el cas que es tracte d'un programa que comporte el funcionament d'un centre, s'hi seguirà el que disposa l'article 23.
  
2. Certificat o notificació, compulsat o acarat, expedit per l'Agència Tributària, d'exempció del pagament de l'impost del valor afegit; o bé un document compulsat o acarat que justifique l'obligatorietat de satisfer-lo.
  
3. Les dades de la sol·licitud es formalitzaran segons els següents criteris:
  
a) Fonts de finançament de l'entitat.
  
b) Memòria descriptiva de l'exercici anterior referent al desenvolupament dels programes o serveis respecte als quals es demana subvenció, si n'hi haguera. En cas que l'entitat considerara que cal presentar una memòria més extensa es podrà presentar en un document a part, però formalitzarà, malgrat això, l'apartat de la sol·licitud a què fa referència aquest punt.
  
c) Programes d'actuació per a l'exercici sol·licitat, sistema d'avaluació previst i recursos disponibles. En cas que l'entitat considerara que cal presentar un desplegament dels programes més extens es podrà presentar en un document a part, però formalitzarà, malgrat això, l'apartat de la sol·licitud a què fa referència aquest punt.
  
d) Plantilla de personal adscrita als programes sol·licitats, la seua titulació, la modalitat contractual i el temps de dedicació. S'hi indicarà, si s'escau, el programa o programes amb què és compartit el treballador per al qual se sol·licita subvenció.
  
e) En el cas que siga un programa que comporte el funcionament d'un centre, es presentarà una relació nominal de beneficiaris, amb indicació de les seues aportacions.
  
f) Pel que fa a les entitats de mediació d'adopció internacional, s'hi seguirà el que disposa el Decret 168/96, de 10 de setembre, amb l'obligació de presentar una relació descriptiva dels expedients tramitats en la Comunitat Autònoma Valenciana corresponents a exercicis anteriors, de forma diferenciada, d'acord amb el model de sol·licitud.
  
Article 17. Import
  
1. La quantia que s'assignarà a cada un dels programes o serveis atendrà els següents factors de caràcter general:
  
a) El nivell d'execució i l'avaluació de l'esmentat programa en l'exercici de 1997 i en altres exercicis anteriors.
  
b) El pressupost que la corporació local o l'entitat sense fi de lucre dedica als serveis i programes subvencionats per la Conselleria de Benestar social, amb relació al pressupost general d'aquella.
  
c) La col·laboració de l'ajuntament o entitat sense fi de lucre amb els centres de la Generalitat Valenciana que efectuen funcions de promoció i d'inserció social, amb especial referència a aquells serveis socials especialitzats orientats a la Família i Adopció, que trascendesquen l'àmbit municipal
  
d) Les necessitats objectives del municipi, originades per la seua problemàtica social. Es consideraran com a factors correctors la dispersió dels nuclis urbans i els factors geogràfics que dificulten la fluïdesa de les comunicacions i també l'índex de pobresa.
  
2. Respecte a les quanties que s'assignaran a les distintes entitats en concepte de personal i manteniment, s'hi seguirà el que disposen els mòduls regulats en l'annex I d'aquesta ordre.
  
Secció segona
  
Subvenció de centres gestionats per institucions,
  
entitats locals i entitats privades sense fi de lucre.
  
Article 18. Àmbit
  
Es convoquen ajudes per al manteniment de centres que atenguen la problemàtica de les famílies, en garantesquen l'atenció integral, n'eviten el desarrelament, fomenten el seu desenvolupament, la convivència, la cooperació social, o que promocionen o estabilitzen l'estructura familiar.
  
No seran subvencionats aquells centres que s'ajusten a programes propis d'altres organismes, sense perjudici de la necessària col·laboració per al cas de matèries concurrents.
  
Article 19. Objecte
  
Les ajudes destinades a aquests finançaran tant les despeses de personal i manteniment dels mateixos centres, com el del programes i serveis que es realitzen dins d'ells, d'acord amb els mòduls regulats en l'annex I d'aquesta ordre.
  
Article 20. Sol·licitants
  
Podran sol·licitar aquestes ajudes els titulars i representants dels centres, sempre que aquests disposen de l'autorització regulada en el capítol II del títol IV de la Llei de 5/97, per la qual es regula el sistema de Serveis Socials de la Comunitat Valenciana i en els capítols I i II del títol III del Decret 40/1990, de 26 de febrer, del Govern de la Generalitat Valenciana (DOGV núm. 1.274). En el cas de programes que comporten el funcionament d'un centre aquest haurà d'estar degudament autoritzat. Excepcionalment mitjançant una resolució motivada es podran atorgar subvencions a aquells que estant en funcionament i en vies d'obtenir l'autorització definitiva, s'estime convenient la seua concessió per raons de necessitat o interès públic o social, sempre que els centres no tinguen deficiències que afecten la seguretat i el benestar dels usuaris o que en vulneren els drets, ni incidesquen directament en els aspectes sanitaris.
  
Article 21. Obligacions dels beneficiaris
  
Tots els sol·licitants d'ajudes per a centres d'atenció a la família adquireixen, per la concessió d'aquestes, a més de les obligacions inherents a l'autorització, les següents:
  
1. Assumir les actuacions de control financer que escaiga a la Intervenció General en relació amb la subvenció.
  
2. No alterar la finalitat de les subvencions i complir les obligacions que estableix la legislació vigent amb els perceptors de fons públics.
  
3. Comunicar fefaentment, a l'òrgan que concedeix la subvenció, la sol·licitud i la concessió de tota ajuda, amb la mateixa finalitat, per part d'altres organismes públics. L'obtenció concurrent de subvencions o ajudes atorgades per altres administracions o ens públics o privats podrà produir la modificació de la resolució de concessió.
  
4. No minorar ni anul·lar la consignació que l'entitat sol·licitant haguera establert inicialment en el seu pressupost per a aquest fi.
  
5. Facilitar la inspecció, el control i el seguiment de la Conselleria de Benestar social i en particular de la Direcció General de la Família i Adopcions, o de les seues unitats administratives dependents, a fi de conèixer qualsevol aspecte de l'activitat objecte de la subvenció. L'incompliment d'aquesta obligació podrà produir que es deixe sense efecte, o que es minore la resolució de concessió de l'ajuda.
  
6. Atendre els requeriments de la Direcció General de la Família i Adopcions i de la direcció territorial de Benestar social, per delegació de la primera, respecte a ocupar les vacants que es produïren en el centre, sempre amb respecte pel caràcter propi de l'entitat i per l'adequada qualitat del servei prestat. També hauran de comunicar les baixes d'atesos en un termini màxim de 3 dies hàbils.
  
7. Facilitar als òrgans competents de la Direcció General de la Família i Adopcions, a requeriment d'aquests, tota la informació econòmica, fiscal, laboral, tècnica i de qualsevol tipus que els siga sol·licitada per les unitats administratives dependents de la primera, a fi de justificar el compliment dels requisits i condicions necessaris per a la concessió de la subvenció, la realització de les activitats o l'adopció del comportament que justifica el seu lliurament o la correcta aplicació de la suma lliurada a la finalitat prevista, sense perjudici de la confidencialitat exigible.
  
8. Col·laborar amb la Generalitat Valenciana en polítiques integrals, per afavorir la coordinació i integració dels centres, serveis, programes i activitats en el camp de la família o l'adopció.
  
9. Atendre els pagaments de les obligacions que es contrauen.
  
10. Justificar les ajudes concedides en el termini màxim establert en aquesta ordre.
  
11. Presentar abans del 28 de febrer de l'exercici següent, una memòria de desenvolupament dels centres subvencionats.
  
Article 22. Prioritats
  
S'estableixen les següents prioritats:
  
1. Les entitats públiques quan presenten programes idèntics i de similar qualitat que els de les entitats privades.
  
2. Seran ateses, en primer lloc, les necessitats dels centres que actualment estiguen en funcionament i, entre ells, els subvencionats en exercicis anteriors; en segon lloc, els de nova creació.
  
Article 23. Documentació
  
1. Sol·licitud:
  
- Caldrà presentar una sol·licitud diferent de cada un dels distints centres de la seua titularitat, segons el model II regulat en aquesta ordre; en cas de no efectuar-ho així, serà requerit, per la direcció territorial de Benestar Social perquè repare l'esmentat efecte dins del termini que es determina en l'article 61.1.
  
- L'esmentada sol·licitud es presentarà degudament formalitzada i serà signada per qui tinga la representació de l'entitat.
  
2. Certificat o notificació, compulsat o acarat, expedit per l'Agència Tributària, d'exempció del pagament de l'impost del valor afegit; o bé un document compulsat o acarat que justifique l'obligatorietat de satisfer-lo.
  
3. Les dades de la sol·licitud seran formalitzades d'acord amb els següents criteris:
  
a) Dades referides al pressupost d'ingressos i despeses de la gestió ordinària de l'exercici per al qual és sol·licitada la subvenció.
  
a.1. En el cas de les entitats locals:
  
- Total del pressupost de l'entitat. Despeses totals corresponents a cada un dels centres i programes sol·licitats.
  
a.2. En el cas d'entitats sense fi de lucre:
  
- Fonts de finançament de l'entitat.
  
b) Memòria de l'exercici anterior, del centre per al qual se sol·licita subvenció. En cas que l'entitat considerara necessari presentar una memòria més extensa, es podrà presentar en un document a part, però formalitzant, malgrat això, l'apartat de la sol·licitud a què fa referència aquest punt.
  
c) Plantilla de personal del centre, la seua titulació, modalitat contractual i temps de dedicació. S'hi indicarà, si s'escau, el programa o centre amb què és compartit el treballador per al qual se sol·licita subvenció. Haurà d'existir, així mateix, la documentació acreditativa de tenir contractada la plantilla en la data de l'1 de gener de 1998 o el compromís escrit de contractar-la des de la data en què se sol·licita l'inici de la subvenció, per a l'esmentada plantilla específica.
  
d) Relació nominal de beneficiaris, amb indicació de les seues aportacions.
  
e) Programa d'actuació del centre per a l'exercici sol·licitat.
  
Article 24. Import
  
Respecte a les quanties que s'assignen a les distintes entitats en concepte de personal i manteniment, s'hi seguirà el que disposen el mòduls regulats en l'annex I d'aquesta ordre.
  
Article 25. Comissions mixtes
  
1. Es crearan comissions mixtes per vetlar pel procés d'admissió i atenció dels beneficiaris afectats per aquesta ordre. Seran d'àmbit provincial i es reuniran en els terminis que establesquen les direccions territorials de Benestar Social i quan circumstàncies excepcionals ho aconsellen.
  
2. Els components d'aquestes comissions per la Conselleria de Benestar Social seran nomenats per la Direcció General de la Família i Adopcions, Estaran formades per un representant de la Direcció General de la Família i Adopcions amb rang de cap de servei per dos representants per la direcció territorial de Benestar Social responsables de la tramitació dels expedients de subvenció per al centre, un dels quals actuarà com a secretari. Formaran part també de l'esmentada comissió tres representants nomenats lliurement per l'entitat.
  
3. De la reunió d'aquesta comissió, el seu secretari n'alçarà acta.
  
4. El seu funcionament intern es regularà mitjançant una instrucció de la Direcció General de la Família i Adopcions.
  
5. Es considerarà legalment constituïda la comissió amb l'assistència, si més no, de la meitat dels seus membres.
  
Article 26. Exclusions
  
Queden expressament exclosos de les ajudes regulades en aquest capítol els conceptes següents:
  
1. Les quotes a associacions o federacions.
  
2. Els serveis específicament acadèmics dels centres.
  
3. En general, tots aquells conceptes que per la seua naturalesa siguen objecte d'atenció d'altres organismes públics o derivats d'altres exercicis econòmics.
  
Capítol III
  
Ajudes econòmiques individualitzades
  
Secció primera
  
Ajudes per raó de parts múltiples
  
Article 27. Àmbit i objecte
  
És objecte d'aquesta ajuda sufragar les despeses extraordinàries que esdevenen en una família quan es produeix un part múltiple de tres o més fills o filles, del mateix o distint sexe.
  
Article 28. Beneficiaris
  
1. Podran sol·licitar aquesta ajuda els pares (per filiació natural o adoptiva) que tinguen atribuïdes les funcions relatives a l'exercici de la pàtria potestat sobre els fills haguts/des en el part múltiple.
  
En el cas que un dels pares hagués estat exclòs, privat o suspès en la titularitat o en l'exercici de la pàtria potestat sobre els fills (es haguts en el part múltiple, podrà sol·licitar i ser beneficiari de l'ajuda aquell dels pares que detente les funcions relatives a l'exercici de la pàtria potestat sobre els esmentats fills/es.
  
Si ambdós pares hagueren estat exclosos, privats o suspesos en l'exercici de la pàtria potestat, podrà sol·licitar i ser beneficiari de les ajudes el tutor legal dels xiquets.
  
2. En qualsevol cas per a poder ser beneficiari de les ajudes s'exigeix a més el compliment dels següents requisits:
  
a) Que s'acredite que el part múltiple de tres o més xiquets s'ha produït entre l'1 de gener de 1998 i el dia en què finalitze el termini de presentació d'instàncies, ambdues inclusivament.
  
b) Que, almenys, tres dels xiquets/es fruit del part múltiple convisquen amb la persona beneficiària de l'ajuda.
  
c) Que la persona beneficiària de l'ajuda siga veïna d'un municipi de la Comunitat Valenciana.
  
d) Que la renda per càpita anual no siga superior en una vegada i mitja al salari mínim interprofessional per al 1998, establert aquest en 952.560 PTA. en còmput anual.
  
S'entendrà per renda per càpita anual la quantitat que resulte de dividir els ingressos anuals bruts de la unitat familiar pel nombre de persones que la componen. S'entendrà per unitat familiar la determinada a aquests efectes per la normativa reguladora de l'impost sobre la renda de les persones físiques.
  
Article 29. Exclusions i incompatibilitats
  
No escaurà la concessió de l'ajuda als pares quan aquests hauran estat exclosos, privats o suspesos en la titularitat o en l'exercici de la pàtria potestat. Tampoc no podran atorgar-se les ajudes a les institucions públiques o privades que tinguen atribuïda la tutela o custòdia dels xiquets.
  
Article 30. Obligacions dels beneficiaris
  
1. Són obligacions dels beneficiaris:
  
a) Comunicar a la Direcció General de la Família i Adopcions l'obtenció de subvencions o ajudes amb la mateixa finalitat, procedents de qualssevol administracions o ens públics.
  
b) Aportar la documentació justificativa que se li sol·licite en relació amb la concessió de l'ajuda, així com atendre les actuacions d'inspecció que la Direcció General de la Família i Adopcions efectuara en relació amb l'objecte de la subvenció.
  
2. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, amb la mateixa finalitat, podrà produir la modificació de la resolució de concessió.
  
Article 31. Prioritats
  
Tindran preferència per a l'obtenció de les ajudes les famílies amb menor renda per càpita.
  
Article 32. Documentació
  
La sol·licitud en el model III regulat en aquesta ordre, degudament signada pel sol·licitant i inclourà la següent documentació:
  
a) Fotocòpia compulsada o acarada del document nacional d'identitat del sol·licitant.
  
b) Fotocòpia compulsada o acarada del llibre de família, on s'inclouen els menors objecte de l'ajuda com a fills/es del sol·licitant o documentació que acredite la seua tutela.
  
c) Certificat d'empadronament del sol·licitant.
  
d) Certificat de convivència expedit per l'ajuntament de la localitat de residència, on s'especifiquen totes les persones que viuen al domicili del sol·licitant i en el qual s'incloguen els menors objecte de l'ajuda.
  
- En el cas que el certificat de convivència no poguera incloure els xiquets/es per la immediatesa de la data de naixement, s'hi aportarà una declaració jurada del/de la sol·licitant on s'especifiquen que aquestes/es resideixen al seu domicili.
  
- En el cas que cap dels menors no convisca al domicili amb els pares o tutors perquè estiga ingressat en un centre hospitalari, caldrà aportar l'informe del mateix centre que indique que algun d'ells hi segueix ingressat.
  
e) Justificació dels ingressos referida a l'exercici de 1996 que serà realitzada de la forma següent i únicament respecte a persones que tingueren aleshores 16 o més anys:
  
e.1. Amb la fotocòpia compulsada o acarada de la declaració de l'impost sobre la renda de les persones físiques de tots els convivents al domicili (exercici de 1996), que incloga tots els fulls així com el d'ingrés o de devolució degudament segellat.
  
- En el supòsit que haja estat presentada una declaració complementària, caldrà aportar-la en les mateixes condicions establertes al paràgraf anterior.
  
e.2. Si n'hi ha exempció de l'obligació de presentar la declaració de l'impost sobre la renda de les persones físiques de l'exercici de 1996 o no existeix aquesta, caldrà aportar la següent documentació:
  
e.2.1. Certificat de l'Agència Tributària acreditatiu de no haver-la presentat.
  
e.2.2. Declaració jurada, signada per aquells que no hagueren presentat la declaració, de no tenir obligació de presentar-la segons la legislació vigent en aquell període impositiu.
  
e.2.3. Certificat de vida laboral, expedit per la Tresoreria General de la Seguretat Social.
  
e.2.4. En el cas que hagueren existit ingressos, també caldrà aportar els certificats de les empreses o organismes oficials (INSS, INEM, Conselleria de Benestar Social) o fotocòpia compulsada o acarada del conveni regulador, en cas de separació o divorci.
  
e.3. Sols en cas excepcionals, en què no puguen ser acreditats els ingressos per certificats o còpies compulsades o acarades, s'acceptaran les declaracions jurades d'ingressos referits a l'exercici de 1996.
  
Fotocòpia de les dades identificatives bancàries en què figure la persona sol·licitant com a titular o cotitular, per efectuar-hi la domiciliació dels pagaments, si s'escau.
  
Article 33. Import de les ajudes
  
1. Les ajudes dirigides a sufragar les despeses extraordinàries ocorregudes per raó del naixement de tres o més fills/es en un sol part tindran un import màxim de 200.000 PTA. per fill nascut en l'esmentat part.
  
2. Per cada fill anterior hagut i que convisca amb els sol·licitants s'incrementarà la quantia concedida fins 25.000 pessetes més.
  
Article 34. Resolució
  
Les sol·licituds seran avaluades mensualment mitjançant les comissions de valoració d'índole provincial especificades en la disposició addicional quarta, fins que s'exhaureixen les disponibilitats pressupostàries. En cas que en l'avaluació mensual corresponent no es pogueren concedir totes les sol·licituds del període estudiat, per no haver prou dotació en la línia pressupostària, caldrà fer-hi el que disposa l'article 31.
  
Article 35. Sistema de pagament de les ajudes
  
L'ajuda serà abonada en un únic pagament, una vegada aprovada la resolució de concessió, mitjançant una transferència bancària a nom del sol·licitant.
  
Secció segona
  
Ajudes per a lloguer d'habitatge habitual
  
Article 36. Àmbit i objecte
  
És objecte d'aquesta disposició subvencionar el lloguer de l'habitatge habitual, durant l'exercici de 1998, a famílies monoparentals i afavorir l'autonomia personal i social d'aquesta tipologia de famílies.
  
Article 37. Sol·licitants
  
L'ajuda podrà ser sol·licitada per aquelles famílies formades exclusivament per un dels pares o tutors legals, amb un o més menors d'edat al seu càrrec i que convisquen amb ells en l'habitatge el lloguer del qual és objecte de subvenció.
  
Article 38. Requisits
  
Podran ser beneficiaris de l'ajuda les famílies monoparentals, sempre que complesquen els següents requisits:
  
1. Que la renda per càpita dels membres de la unitat familiar, convivint en l'habitatge objecte de subvenció, no supere en dues vegades la pensió mínima de viduïtat de la Seguretat Social per a majors de 65 anys, establerta per a 1998 en 783.720 pessetes en còmput anual.
  
2. Que en el moment de presentar la sol·licitud, alguna de les persones que estiguen a càrrec del sol·licitant i que convisquen amb ell, siguen menors d'edat.
  
3. Que l'habitatge objecte de la subvenció estiga ubicat en la Comunitat Valenciana i els sol·licitants empadronats.
  
Article 39. Exclusions i incompatibilitats
  
No podran sol·licitar aquesta ajuda aquelles persones unides amb el propietari de l'habitatge per matrimoni o relació anàloga o per llaços de parentesc, consanguinitat o afinitat, fins el tercer grau.
  
L'import de les subvencions concedides en cap cas no podrà ser de tal quantia que, aïlladament o sumades a altres ajudes d'administracions o ens públics o privats, amb la mateixa finalitat, supere el cost del lloguer.
  
En aquest cas, escaurà el reintegrament de l'import en excés sobre el cost del lloguer.
  
Article 40. Obligacions dels beneficiaris
  
1. Són obligacions dels beneficiaris:
  
a) Destinar l'habitatge llogat a domicili habitual.
  
b) Comunicar a la Direcció General de la Família i Adopcions l'obtenció de subvencions o ajudes amb la mateixa finalitat, procedents de qualssevol administracions o ens públics.
  
c) Aportar la documentació justificativa que els siga sol·licitada en relació amb la concessió de l'ajuda, així com atendre les actuacions d'inspecció que la Direcció General de la Família i Adopcions efectuara en relació amb l'objecte de la subvenció.
  
2. Qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o d'ajudes atorgades per altres administracions o ens públics o privats, amb la mateixa finalitat, podrà produir la modificació de la resolució de concessió.
  
Article 41. Prioritats
  
Tindran preferència per a l'obtenció de les ajudes les famílies amb menor renda per càpita.
  
A igual nivell de renda per càpita, hi tindran preferència els que tinguen un major nombre de fills/es.
  
Article 42. Documentació
  
La sol·licitud es farà en el model IV regulat en aquesta ordre, degudament signada pel sol·licitant i inclourà la següent documentació:
  
a) Fotocòpia compulsada o acarada del document nacional d'identitat del sol·licitant o un certificat de residència legal en Espanya, si s'escau.
  
b) Fotocòpia compulsada o acarada del llibre de família del sol·licitant, on s'inclouran tots els membres de la unitat familiar.
  
c) Certificat d'empadronament del sol·licitant en l'habitatge objecte de la subvenció.
  
d) Certificat de convivència expedit per l'ajuntament de la localitat de residència, en el qual s'especificaran totes les persones que viuen en el domicili de la persona sol·licitant.
  
e) Declaració jurada signada pel o per la sol·licitant en què consten els següents aspectes:
  
e.1. No ser propietari de cap habitatge en la localitat on estiga ubicat l'habitatge llogat.
  
e.2. No tenir parentesc amb l'arrendador/a, d'acord amb el que disposa l'article 39.
  
e.3. El compromís d'ocupar com a habitatge habitual aquell per al qual se sol·licita subvenció.
  
f) Còpia compulsada o acarada del contracte de lloguer.
  
g) Justificació dels ingressos referida a l'exercici de 1996, que es realitzarà de la forma següent i únicament respecte a persones que tingueren aleshores 16 o més anys:
  
g.1. Amb la fotocòpia compulsada o acarada de la declaració de l'impost sobre la renda de les persones físiques de tots els convivents en el domicili (exercici 1996), incloent-hi tots els fulls, així com el d'ingrés o devolució degudament segellats.
  
- En el supòsit que haja estat presentada una declaració complementària, caldrà aportar-la en les mateixes condicions establertes en el paràgraf anterior.
  
g.2. Si estigué exempt de l'obligació de presentar la declaració de l'impost sobre la renda de les persones físiques de l'exercici de 1996 o no existeix aquesta, caldrà aportar-hi la següent documentació:
  
g.2.1. Certificat de l'Agència Tributària acreditatiu de no haver estat presentada.
  
g.2.2. Declaració jurada, signada per aquells que no hagueren presentat la declaració, que no tenien obligació de presentar-la segons la legislació vigent en aquell període impositiu.
  
g.2.3. Certificat de vida laboral expedit per la Tresoreria General de la Seguretat Social.
  
g.2.4. En el cas que hagueren existit ingressos, també caldrà aportar certificat de les empreses o organismes oficials (INSS, INEM, Conselleria de Benestar Social) o una fotocòpia compulsada o acarada del conveni regulador, en cas de separació o de divorci.
  
g.3. Sols en casos excepcionals, en què no puguen ser acreditats els ingressos per certificats o còpies compulsades o acarades, s'acceptaran les declaracions jurades d'ingressos referits a l'exercici de 1996.
  
h) Fotocòpia de les dades identificatives bancàries en què figure la persona sol·licitant com a titular o cotitular per efectuar-hi la domiciliació de pagaments, si s'escau.
  
2. Abans d'efectuar cada pagament trimestral caldrà aportar la següent documentació:
  
a) Factures compulsades o acarades dels pagament efectuats en concepte de lloguers corresponents al període subvencionat.
  
b) Certificat d'empadronament actualitzat.
  
L'incompliment de la justificació de la subvenció suposarà la pèrdua del dret a cobrar-la.
  
Article 43. Determinació del límit d'ingressos
  
Les ajudes aniran dirigides a sufragar les despeses en lloguers de l'habitatge habitual i no podran superar el 50% del cost de l'esmentat lloguer. En cap cas no podrà l'ajuda superar una quantia de 25.000 pessetes al mes.
  
2. Per a la concessió es tindran en compte els següents criteris:
  
a) Quan la renda per càpita de la unitat familiar no supere una vegada i mitja la pensió mínima de viduïtat de la Seguretat Social per a majors de 65 anys establerta per a 1998, es podran concedir fins 25.000 pessetes mensuals.
  
b) Quan la renda per càpita de la unitat familiar estiga entre la quantia anterior i el doble de la pensió mínima de viduïtat de la Seguretat Social per a majors de 65 anys establerta per al 1998, s'hi podran concedir fins 15.000 pessetes mensuals.
  
3. per renda per càpita anual la quantitat que resulte de dividir els ingressos anuals bruts de la unitat familiar que conviu pel nombre de persones que la componen.
  
Article 44. Resolució
  
Les ajudes es resoldran amb efecte del primer dia del mes en què seran sol·licitades.
  
Article 45. Sistema de pagament de les ajudes
  
1. Com a màxim les ajudes podran incloure els lloguers d'habitatges realitzats entre l'1 de gener i el 31 de desembre del 1998.
  
2. El pagament s'efectuarà per trimestres naturals vençuts, no obstant això, quan la petició s'haurà realitzat en una data tal que no permeta incloure un trimestre complet, se'n pagarà la fracció corresponent.
  
Secció tercera
  
Ajudes per a l'atenció d'ancians/es des de l'àmbit familiar
  
Article 46. Àmbit i objecte
  
L'objecte d'aquestes ajudes és atorgar suport econòmic per a l'atenció d'ancians o d'ancianes des de l'àmbit familiar en l'any de 1998, per aconseguir la permanència d'aquests en el seu nucli de convivència i evitar-ne l'internament residencial.
  
Article 47. Sol·licitants
  
1. Els requisits que s'exigeixen per a la concessió d'aquestes ajudes i que han de concórrer en el moment de la presentació de la sol·licitud i al llarg de tot el període de percepció de l'ajuda són els següents:
  
1. Sol·licitant. Els requisits que han de concórrer en la persona sol·licitant d'aquesta ajuda són els següents:
  
a) Residir en la Comunitat Valenciana i estar empadronat en un municipi d'aquesta.
  
b) Tenir 45 anys o més complerts el 31 de desembre del 1998.
  
c) No haver percebut rendiments de treball personal en l'exercici que es justifica i dedicar-se a les tasques pròpies de la casa i a l'atenció a un ancià o anciana, a fi de remeiar una situació de necessitat que afecta la seua autonomia, donar suport al seu normal desenvolupament humà i afavorir la seua integració social, bé al si del nucli familiar o bé en un domicili pròxim, segons assenyala l'article 49.
  
d) Estar inclòs dins dels límits econòmics assenyalats en l'article 48.
  
2. Persona anciana:
  
a) Tenir nacionalitat espanyola, residir en la Comunitat Valenciana i estar empadronat en un municipi d'aquesta.
  
b) Tenir 75 anys o més complerts el 31 de desembre del 1998.
  
c) Residir en el domicili familiar del sol·licitant, integrat en la unitat familiar o bé residir en un domicili pròxim a aquest, segons assenyala l'article 49.
  
d) Estar inclòs dins dels límits econòmics assenyalats en l'article 48.
  
2. S'entendrà per unitat familiar els supòsits de convivència del beneficiari de l'ajuda amb altres persones, unides amb aquell per matrimoni o relació anàloga a la conjugal i per llaços de parentesc, de consanguinitat o afinitat, fins el tercer grau.
  
Article 48. Límits econòmics
  
A l'efecte del càlcul de límits econòmics es tindran en compte dos supòsits:
  
1. Persona anciana integrada en la unitat familiar del sol·licitant.
  
La renda per càpita de la unitat familiar a què pertany el sol·licitant no podrà superar la quantia anual de 750.000 pessetes.
  
En el càlcul de la renda familiar anual s'inclouran els ingressos percebuts per l'ancià o anciana, així com els obtinguts pel beneficiari de l'ajuda o per qualsevol membre que integre la unitat familiar.
  
2. Quan l'ancià o anciana no residesca en el domicili del sol·licitant podrà tenir, o no, llaços de parentesc amb ell.
  
1. Els ingressos ordinaris percebuts per l'ancià o anciana no podran ser superiors a la pensió mínima de jubilació de la Seguretat Social per a l'exercici del 1996, establerta en 880.180 pessetes. Al total anual derivat de la percepció anteriorment esmentada podrà afegir-se fins un màxim de 550.000 pessetes anuals per altres conceptes.
  
2. En aquest supòsit, l'ancià o anciana podrà conviure amb altres persones que hauran assolit l'edat de jubilació i que no hagueren percebut ingressos superiors a les 550.000 pessetes anuals.
  
3. Així mateix, la renda per càpita anual de la unitat familiar del sol·licitant no podrà superar les 750.000 pessetes. En el càlcul d'aquesta renda no s'inclouran els ingressos de l'ancià o anciana.
  
3. En ambdós casos:
  
1. S'entendrà per renda per càpita anual la quantitat que resulte de dividir els ingressos anuals bruts de la unitat familiar pel nombre de persones que la componen.
  
2. S'entendran per ingressos els provinents de sous, rendes, propietats, interessos bancaris, incloses les pensions o ajudes de qualsevol dels membres.
  
3. La persona sol·licitant de l'ajuda, per poder ser-ne beneficiària, sols podrà haver percebut els següents ingressos, referits a l'exercici que es justifica:
  
a) La pensió mínima de viduïtat de la Seguretat Social per al seu tram d'edat establerta per a 1996, en 498.120 pessetes pels menors de 60 anys, en 652.890 pessetes pels que tenen de 60 a 64 anys, i en 748.090 pessetes per a majors de 65 anys.
  
b) Altres ingressos, derivats de propietats, interessos bancaris, pensions alimentàries o similars, sense superar aquests la quantitat de 550.000 pessetes a l'any.
  
c) En cap cas no podrà percebre, en el moment de la sol·licitud, rendiments del treball personal.
  
Article 49. Proximitat de domicili
  
Amb relació a la proximitat de domicili es considerarà com a tal:
  
1. Persones que residesquen en la mateixa població.
  
2. Persones que visquen en distintes poblacions.
  
3. Tindran dret a l'ajuda sempre que les poblacions no disten més de 10 km entre si; aquesta circumstància serà acreditada mitjançant una diligència efectuada en l'expedient per un tècnic de la Conselleria de Benestar Social.
  
Article 50. Quantia de l'ajuda econòmica
  
L'import de les ajudes econòmiques serà de 10.000, 15.000, 20.000 i 25.000 pessetes al mes, en funció de quin siga el nivell de renda familiar, segons el quadre següent.
  
 Renda per càpita
  
Persona anciana integrada Persona anciana no integrada
  
en la unitat familiar en la unitat familiar Import de l'ajuda
  
Fins a 400.000 Fins a 240.424 25.000
  
De 400.001 a 550.000 De 400.001 a 384.092 20.000
  
De 550.001 a 650.000 De 500.001 a 382.669 15.000
  
De 650.001 a 750.000 De 600.001 a 526.671 10.000
  
Article 51. Documentació
  
La sol·licitud es farà en el model V inclòs en aquesta ordre, degudament signada pel sol·licitant i per l'ancià objecte d'atenció, i inclourà la següent documentació, referida a tots els requisits assenyalats en l'article 47 i en els supòsits regulats en els articles 48 i 49.
  
1. Respecte al sol·licitant.
  
a) Fotocòpia compulsada o acarada del document nacional d'identitat.
  
b) Certificat d'empadronament.
  
c) Certificat de convivència expedit per l'ajuntament de la localitat de residència, en el qual s'especificaran totes les persones que viuen en el domicili de la persona sol·licitant.
  
d) Certificat de vida laboral expedit l'any 1998 per la Tresoreria General de la Seguretat Social.
  
e) Certificat de pensions referit a l'any 1996, expedit per l'Institut Nacional de la Seguretat Social.
  
f) Justificació dels ingressos econòmics segons l'apartat 2 d'aquest article.
  
g) Fotocòpia de les dades identificatives bancàries en què figure la persona sol·licitant com a titular o cotitular per efectuar-hi la domiciliació dels pagaments, si s'escau.
  
2. Respecte als que conviuen amb la persona sol·licitant que tingueren 16 o més anys el 1996.
  
a) Certificat de pensions referit a l'any 1996, expedit per l'Institut Nacional de la Seguretat Social.
  
b) Justificació dels ingressos econòmics segons l'apartat 2 d'aquest article.
  
3. Respecte a la persona anciana.
  
a) Fotocòpia compulsada o acarada del document nacional d'identitat.
  
b) Certificat d'empadronament.
  
c) Certificat de pensions referit a l'any 1996, expedit per l'Institut Nacional de la Seguretat social.
  
d) Justificació dels ingressos econòmics segons l'apartat 2 d'aquest article.
  
e) Acceptació per part de la persona anciana, o pel seu tutor o curador en cas d'incapacitat declarada per sentència on especifique que desitja ser atès pel sol·licitant.
  
4. Respecte als que conviuen amb la persona anciana en el cas que aquesta residesca en un domicili distint del sol·licitant.
  
a) Fotocòpia compulsada o acarada del document nacional d'identitat.
  
b) Certificat de convivència expedit per l'ajuntament de la localitat en què residesquen, amb especificació de totes les persones que convisquen en aquest domicili.
  
c) Certificat de pensions referit a l'any 1996, expedit per l'Institut Nacional de la Seguretat Social.
  
d) Justificació dels ingressos econòmics segons l'apartat 2 d'aquest article.
  
2) Justificació dels ingressos referida a l'exercici de 1996, que es realitzarà de la forma següent i únicament respecte a persones que aleshores tingueren 16 o més anys:
  
1. Amb la fotocòpia compulsada o acarada de la declaració de l'impost sobre la renda de les persones físiques (exercici 1996), incloent-hi tots els fulls, així com el d'ingrés o devolució degudament segellat.
  
- En el supòsit que haja estat presentada una declaració complentària caldrà aportar-la en les mateixes condicions establertes en el paràgraf anterior.
  
2. Si estigué exempt de l'obligació de presentar la declaració de l'impost sobre la renda de les persones físiques de l'exercici de 1996 o aquesta no existeix, s'hi aportarà la següent documentació:
  
a) Certificat de l'Agència Tributària acreditatiu de no haver-la presentat.
  
b) Declaració jurada, signada per aquells que no hagueren presentat la declaració de no tenir obligació de presentar aquesta segons la legislació vigent en aquell període impositiu.
  
c) Certificat de vida laboral expedit per la Tresoreria General de la Seguretat Social.
  
d) En el cas que hagueren existit ingressos, també caldrà aportar els certificats de les empreses o organismes oficials (INEM, Conselleria de Benestar Social) o una fotocòpia compulsada o acarada del conveni regulador, en cas de separació o divorci.
  
3. Sols en casos excepcionals, en què no puguen ser acreditats els ingressos per certificats o còpies compulsades o acarades, s'hi acceptaran les declaracions jurades d'ingressos referides a l'exercici de 1996.
  
Article 52. Resolució i pagament
  
1. Les direccions territorials de Benestar Social trametran els expedients d'ajudes referents a l'atenció d'ancians i ancianes des de l'àmbit familiar i remetran als/les directors/es territorials de Benestar Social una proposta de resolució individualitzada d'aquests (provisional o definitiva), ja siga aquesta de concessió, extinció, devolució o compensació de quantitats cobrades indegudament, concessió de quanties pendents d'exercicis anteriors, increment o disminució de quantia, a la Direcció General de la Família i Adopcions; la qual, després d'elaborar les resolucions conjuntes, atenent a les disponibilitats pressupostàries globals, les elevarà a la consellera de Benestar Social perquè les signe.
  
2. En el cas de concessió de l'ajuda, la seua meritació tindrà caràcter mensual, mentre es mantinguen els requisits exigits i es procedirà a l'abonament a través del compte bancari assenyalat pel sol·licitant.
  
3. El pagament s'efectuarà amb efecte del dia 1 del mes següent a la seua sol·licitud, llevat del que regulen els articles 56 i 57.
  
4. Els successius pagaments mensual s'efectuaran amb efecte del dia 1 del mes en què naix l'obligació de pagament.
  
5. En el cas que el sol·licitant, pel procés normal de revisió d'expedients seguit per raó dels articles 54, 55 i 57 d'aquesta ordre, o per altres causes, procedents d'exercicis anteriors, haguera de reintegrar quantitats pagades anticipadament d'altres exercicis, aquestes es podran compensar amb la nova quantia concedida en l'exercici de 1998, després d'obtenir la seua conformitat.
  
Article 53. Causes de denegació
  
Seran causes de denegació de les ajudes:
  
1. No complir algun dels requisits fixats com a bàsics per poder accedir a les ajudes.
  
2. La reiteració de sol·licituds en una mateixa convocatòria d'ajudes, si no s'ha produït una variació en les circumstàncies. En aquesta circumstància sols s'entendrà com a vàlida la primera sol·licitud.
  
3. Si la mateixa persona sol·licita diverses ajudes en la mateixa convocatòria, per a persones ancianes diferents, sols s'hi entendrà com a vàlida la primera sol·licitud.
  
4. Ser beneficiari en el mateix exercici d'una ajuda econòmica per a l'atenció d'una persona anciana a l'empara del Decret 331/1995, de 3 de novembre, pel qual s'estableixen les dites ajudes.
  
5. Ser perceptor d'aquestes ajudes un membre de la mateixa unitat familiar.
  
6. Trobar-se en la situació d'ancià o anciana atès per una altra persona perceptora d'aquestes ajudes.
  
7. Presentar una sol·licitud per atendre un ancià/ana que ja rep les atencions d'altra persona perceptor de les ajudes regulades en aquesta ordre.
  
Article 54. Extinció
  
La percepció de l'ajuda econòmica quedarà condicionada al manteniment de les causes que en produïren el reconeixement i per això deixaran de percebre's en els següents casos:
  
1. Mort de la persona anciana o del titular de l'ajuda.
  
2. Superació dels límits econòmics exigits.
  
3. Variació de les circumstàncies relacionades amb l'atenció a la persona anciana i en especial la seua disconformitat manifesta respecte a l'atenció rebuda.
  
4. Incompliment dels requisits i obligacions per part dels beneficiaris.
  
Article 55. Obligacions dels beneficiaris
  
La quantia mensual definitiva de l'ajuda s'entén concedida dins del període a què tinguera dret, per a l'exercici, independentment de les variacions que el sol·licitant poguera tenir en la seua situació personal. No obstant això, els perceptors d'aquestes ajudes estaran obligats a comunicar, en el termini màxim de 30 dies des de la data en què es produesca, qualsevol variació de la seua situació de convivència, estat civil, residència, recursos econòmics computables per raó de convivència i qualssevol que puguen tenir incidència en la conservació d'aquella.
  
Quan de l'incompliment de l'obligació es derive una percepció no conforme amb la normativa reguladora d'aquestes ajudes, l'interessat haurà de reintegrar les quantitats indegudament percebudes, des del primer dia del mes següent d'aquell en què haguera variat la situació, qualsevol que siga el moment en què es detecte aquesta variació.
  
Article 56. Sol·licituds no resoltes de l'exercici anterior
  
Les sol·licituds que van ser presentades en l'exercici anterior i sobre les quals no s'haja efectuat una resolució de concessió per falta de dotació pressupostària, s'incorporaran a la convocatòria d'aquest exercici i podran ser ateses amb càrrec al pressupost de 1998 quan seguesquen complint les condicions previstes per la normativa vigent per al seu accés. Es regiran per les condicions establertes en aquesta convocatòria quant als requisits exigibles per a la seua concessió i hauran de ratificar-se els interessats en la sol·licitud presentada i aportar aquells documents exigits per aquesta ordre. Les esmentades sol·licituds seran resoltes amb efecte d'1 de gener de l'exercici de 1998.
  
Article 57. Sol·licituds resoltes l'exercici anterior
  
Als sol·licitants les sol·licituds dels quals van ser resoltes positivament en l'exercici anterior, se'ls podrà concedir de nou, i provisionalment la mateixa quantia que en l'esmentat exercici. Perquè els siga concedida aquesta, els dits beneficiaris hauran d'aportar una sol·licitud de continuïtat en la percepció de l'ajuda per a l'exercici de 1998, segons el model V i estarà condicionada la seua quantificació definitiva, que tindrà efecte des de l'1 de gener de 1998 i per a aquest exercici, amb la presentació de la documentació que escaiga segons l'article 51 d'aquesta ordre.
  
En tot cas, aquesta documentació haurà de ser aportada a l'administració dins del termini de presentació de sol·licituds establert en aquesta ordre.
  
Aquests beneficiaris es regiran per les condicions establertes en aquesta ordre, quant als requisits exigibles per a la seua concessió i quantia.
  
Títol II
  
Procediment
  
Capítol I
  
Lloc i termini de presentació
  
Article 58. Lloc de presentació
  
Les sol·licituds d'ajuda es presentaran, junt amb la documentació requerida, en la direcció territorial de Benestar Social de la província on radique el centre, programa o servei per al qual és sol·licitada la subvenció, sense perjudici del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 59. Terminis de presentació
  
El termini de presentació de sol·licituds s'iniciarà i finalitzarà, segons la tipologia de les distintes ajudes:
  
1. Per a la subvenció dels distints programes, serveis i centres inclosos en els capítols I i II d'aquesta ordre, el termini serà de 30 dies naturals comptadors a partir de l'endemà de la seua publicació al Diari Oficial de la Generalitat Valenciana.
  
2. El termini de presentació per sol·licitar les ajudes amb ocasió de parts múltiples s'iniciarà l'endemà de la publicació d'aquesta ordre al Diari Oficial de la Generalitat Valenciana i finalitzarà el 31 d'octubre de 1998.
  
No obstant això, s'atendran com a vàlides les sol·licituds que es realitzen com a conseqüència de naixements esdevinguts a partir de l'1 de gener de 1998, fins la data en què finalitze la presentació de sol·licituds.
  
Si finalitzat el termini previst en l'Ordre, no haguera estat exhaurida la línia pressupostària, aquest es podrà ampliar mitjançant una resolució de la Conselleria de Benestar Social. Aquest nou termini s'haurà de publicar al Diari Oficial de la Generalitat Valenciana.
  
3. Per a les ajudes de lloguer d'habitatge el termini s'iniciarà l'endemà de la publicació d'aquesta ordre al Diari Oficial de la Generalitat Valenciana i finalitzarà el 30 de setembre de 1998.
  
Si finalitzat el termini previst en l'Ordre, no haguera estat exhaurida la línia pressupostària, aquest podrà ampliar-se mitjançant una resolució de la consellera de Benestar Social. Aquest nou termini s'haurà de publicar al Diari Oficial de la Generalitat Valenciana.
  
4. Pel que fa al termini per a ajudes per a l'atenció d'ancians/es des de l'àmbit familiar, el termini s'iniciarà l'endemà de la publicació d'aquesta ordre en el Diari Oficial de la Generalitat Valenciana i finalitzarà el 15 de juny de 1998.
  
Capítol II
  
Tramitació, resolució i recursos
  
Article 60. Procediment
  
El procediment serà iniciat per l'entitat o persona interessada i s'ajustarà a l'establert en aquesta ordre i, amb caràcter general en la Llei de Règim Jurídic de les Administracions Públiques i del Procediment Administratiu Comú.
  
Es presentarà una sol·licitud, d'acord amb el model corresponent, junt a la documentació requerida en la direcció territorial de Benestar Social de la província on residesca el sol·licitant sense perjudici del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En el programa de l'atenció d'ancians/es des de l'àmbit familiar, quan la sol·licitud siga presentada en els registres dels ajuntaments o de les mancomunitats de municipis que actuen com a col·laboradors en la tramitació d'aquestes ajudes, es reconeixerà com a vàlida, a qualsevol efecte, aquesta presentació.
  
Article 61. Tramitació
  
1. Rebudes les sol·licituds, les direccions territorials de Benestar Social les verificaran i podran realitzar d'ofici les actuacions que consideren necessàries per a la determinació, el coneixement i la comprovació de les dades en virtut de les quals s'ha de pronunciar la resolució. Quan la sol·licitud no reunesca els requisits exigits, o no s'hi adjunte la documentació que d'acord amb aquesta resulte exigible, es requerirà l'interessat perquè en el termini de 10 dies repare la falta o adjunte els documents preceptius, amb la indicació que, si no ho fa així, es tindrà per desistida la seua petició i se n'arxivarà l'expedient sense cap més tràmit, amb els efectes previstos en l'article 42.1 de la Llei 30/92, de 26 de novembre, tal com regula l'article 71.1 de la mateixa Llei, per a la reparació i millora de la sol·licitud.
  
L'esmentat tràmit se substanciarà d'acord amb el que preveu l'article 76 de la Llei 30/1992, de 26 de novembre.
  
2. Per a l'elaboració de les propostes de resolució es crearan comissions de valoració que es constituiran d'acord amb la disposició addicional quarta d'aquesta ordre. No obstant això, en la resolució corresponent a les ajudes per a l'atenció d'ancians/es des de l'àmbit familiar s'hi seguirà el que disposa l'article 52.
  
3. En qualsevol fase de la tramitació de l'expedient, a la vista de la documentació existent en cadascun d'aquests i de les obligacions que s'adquireixen per la concessió de l'ajuda, es podran demanar informes als organismes i entitats que es considere adient i efectuar les comprovacions necessàries sobre l'exactitud de tot això.
  
Article 62. Resolució
  
1. La resolució de les sol·licituds d'ajudes que es presenten a l'empara del que preveu aquesta ordre escau a la consellera de Benestar social, a proposta de la Direcció General de la Família i Adopcions.
  
2. El termini màxim per tramitar i resoldre les sol·licituds sobre les ajudes recollides en aquesta ordre serà de sis mesos a partir de la data en què es va presentar la sol·licitud.
  
3. En aquells supòsits en què no es produesca una resolució expressa en el termini assenyalat, s'entendrà que les sol·licituds han estat desestimades, a l'efecte previst per l'article 43 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú. Per donar eficàcia a l'acte presumpte s'haurà de procedir d'acord amb el que disposa l'article 44 de l'esmentada Llei.
  
4. L'import de les subvencions concedides no podrà, aïlladament o en concurrència amb subvencions o ajudes d'altres administracions públiques o d'altres ens públics o privats, nacionals o internacionals, superar el cost de l'activitat que han de desenvolupar les persones o entitats beneficiàries.
  
5. Tota alteració de les condicions tingudes en compte per a la concessió de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà produir la modificació de la resolució de concessió.
  
6. Podrà ser motiu de denegació la incorrecta o nul·la justificació d'ajudes d'exercicis anteriors, sempre que haguera estat declarada mitjançant una resolució expressa motivada, recaiguda en un expedient previ, en el qual s'haguera donat audiència a l'afectat i li haguera estat notificat.
  
Article 63. Recursos
  
Contra les resolucions expresses o presumptes dictades per la consellera de Benestar Social es podrà interposar un recurs contenciós administratiu en la forma, termini i condicions que determina la llei reguladora d'aquesta jurisdicció, després de la comunicació a la Direcció General de la Família i Adopcions de la intenció d'interposar l'esmentat recurs.
  
En tot cas, per a la interposició del recurs contenciós administratiu, contra les resolucions presumptes, caldrà que, amb caràcter previ, l'interessat acredite l'eficàcia de l'acte presumpte d'acord amb el que disposa l'article 44 de la Llei 30/92, de 26 de novembre, de Règim Jurídic de les administracions Públiques i del Procediment Administratiu Comú.
  
Article 64. Obligacions de la Conselleria de Benestar Social
  
La Conselleria de Benestar Social no assumirà obligacions que es deriven de la relació laboral del personal dels centres o serveis subvencionats, sinó que seran els seus titulars els qui en respondran amb caràcter exclusiu.
  
Així mateix, la concessió d'una subvenció, a l'empara d'aquesta, no comportarà cap obligació per part d'aquesta Conselleria d'adjudicar subvencions en exercicis posteriors.
  
Article 65. Valoració
  
En les subvencions de programes, serveis i centres regulats en aquesta ordre, l'òrgan competent en matèria de família i adopció fixarà, atenent als mòduls fixats en l'annex I d'aquesta ordre, els límits màxims d'acord amb les disponibilitats pressupostàries, per a la valoració i concessió de les subvencions, atenent a la planificació, a la racionalització dels serveis i a les limitacions pressupostàries.
  
Títol III
  
Del pagament i de la justificació de les subvencions
  
Article 66. Obligacions prèvies
  
Els beneficiaris de les ajudes assumiran les següents obligacions prèvies al pagament de la subvenció:
  
1. La submissió a les actuacions de control financer que escau a la Intervenció General en relació amb la subvenció i les ajudes concedides.
  
2. Per poder realitzar bestretes de pagament, atenent l'article 47 bis. 3 a) del text refós de la Llei d'Hisenda Pública de la Generalitat Valenciana, caldrà la presentació de garanties prèvies en els següents casos:
  
a) Quan els beneficiaris siguen persones físiques o famílies en les quals l'import de l'ajuda o subvenció supere les 400.000 PTA.
  
b) En el cas d'institucions sense fi de lucre en aquells programes d'actuació i activitats amb un import que supere simultàniament aquests dos límits: 5.000.000 PTA. per programes d'actuació i 27.862.732 PTA. per entitat.
  
3. En el cas que siga necessària la presentació de garanties, el beneficiari de la subvenció quedarà obligat a presentar-les mitjançant l'aportació d'un aval bancari solidari o amb renúncia expressa al benefici d'exclusió, per l'import de la quantitat anticipada. En el cas de bestretes mensuals, l'aval es formalitzarà abans de la primera bestreta i per un import de tres mensualitats, ço és, del 25% de la subvenció total i no caldrà cap garantia ulterior. La presentació de les garanties descrites serà condició indispensable per poder efectuar el pagament anticipat.
  
Article 67. Sistema de pagaments de les ajudes i subvencions
  
1. Per al pagament de les prestacions gestionades per les entitats col·laboradores:
  
Podrà lliurar-se a l'entitat col·laboradora el 100% de la quantia concedida en aquest concepte i tindran obligació aquestes entitats de justificar, abans del 31 de gener de 1999, els imports pagats als beneficiaris últims de les ajudes, segons els models a què fa referència l'article 68.2.1.
  
2. Per al pagament de manteniment i activitats de centres, programes i serveis:
  
a) Atenent a l'article 32.2. de la Llei 15/97, de 29 de desembre, de Pressupostos de la Generalitat Valenciana per a l'exercici de 1998, s'efectuarà el pagament fraccionat de la quantia total de la subvenció concedida, per trimestres anticipats i s'efectuarà el lliurament corresponent al tercer trimestre, amb la justificació prèvia de la suma lliurada corresponent al primer trimestre, i el lliurament corresponent al quart trimestre, amb la justificació prèvia de les sumes avançades per al segon i tercer trimestre, i es procedirà a les regularitzacions que escaiga, segons les justificacions presentades, en els trimestres tercer i quart. A aquest efecte, els beneficiaris hauran d'aportar els justificants de despesa que escaiga a cada trimestre en el mes natural següent a la seua finalització, la justificació de la despesa s'efectuarà mitjançant els models a què fa referència l'article 68.2.2. o 68.2.3., si s'escau.
  
b) En subvencions que tinguen el mateix objecte en aquest exercici i l'anterior caldrà, per poder efectuar-hi resolucions de concessió amb càrrec a l'exercici de 1998, que s'hi haja produït alguna de les següents circumstàncies: que hagen estat presentades les justificacions de despesa total:; que haja estat resolt l'expedient de minoració, en cas que no haguera estat justificada la subvenció concedida en la seua totalitat; o que hi haja una renúncia expressa a les quantitats concedides i no justificades, tot això referit a l'exercici pressupostari anterior.
  
Article 68. Sistema de justificació de les ajudes i subvencions
  
1. Els terminis de justificació estaran en funció de la forma de pagament que s'establesca per als diferents tipus de subvencions, no obstant això, no es podran presentar justificacions de despesa després del 31 de gener de 1999.
  
2. La forma de justificació i els seus terminis estarà expressada també en les corresponents resolucions de concessió.
  
1. Les entitats col·laboradores justificaran les prestacions anticipades de la següent forma:
  
a) Un certificat d'obligació contreta total (100%), segons el model XII inclòs en aquesta ordre per a la regularització, si s'escau, de les sumes anticipades.
  
b) Llista de beneficiaris respecte als quals s'haurà contret l'obligació de pagament de l'ajuda, amb indicació del nom, cognoms, període, quantia individual i total, segons el model XI inclòs en aquesta ordre.
  
Sols podran ser objecte de justificació els imports efectivament contrets per l'entitat col·laboradora en l'exercici de 1998.
  
a) En finalitzar l'exercici caldrà emetre un certificat signat per l'alcalde o president de la mancomunitat, si s'escau, on s'especifique clarament que tots els beneficiaris individuals de la prestació han complert els requisits de concessió, mentre aquesta ha durat, segons el model X inclòs en aquesta ordre.
  
d) Memòria final referent als beneficiaris de prestacions econòmiques regulades, mitjançant la fitxa de seguiment municipal segons el model IX regulat en aquesta ordre. Malgrat això, la direcció territorial podrà sol·licitar memòries més extenses que incloguen peticions concretes de dades generals dels beneficiaris, a fi de millorar la prestació i d'obtenir dades globals de la Comunitat Valenciana.
  
2. Les corporacions locals justificaran el manteniment dels serveis i programes a través del certificat d'obligació contreta, de la següent forma:
  
a) Per al pagament del tercer trimestre (25%), un certificat de justificació de l'obligació contreta respecte al primer trimestre (25%), on s'especifique que la suma total ho estat a l'objecte de l'ajuda concedida, segons el model XIII inclòs en aquesta ordre.
  
b) Un certificat de justificació de l'obligació contreta referent al segon i tercer trimestre (25 i 25%) per poder rebre el pagament anticipat de l'últim trimestre de la subvenció, on s'especifique que la suma total ho ha estat a l'objecte de l'ajuda concedida, segons el model XIII regulat en aquesta ordre.
  
c) Un certificat d'obligació contreta total (100%) desglossada per a cada un dels conceptes subvencionats, per a la justificació de la despesa total i regularització, si s'escau, de les sumes avançades, segons el model XIV inclòs en aquesta ordre.
  
3. Les entitat sense fi de lucre justificaran el manteniment dels serveis i programes en funció dels conceptes subvencionats, mitjançant els documents corresponents (nòmina, factures, etc.).
  
4. En el cas que la justificació estiga referida a centres, s'hi adaptarà a la tipologia de concessió.
  
a) Manteniment de centres. La justificació estarà en funció dels conceptes subvencionats, mitjançant els documents corresponents (nòmina, factures, etc.). Les corporacions locals podran realitzar la justificació a través d'un certificat de justificació d'obligació contreta, segons l'apartat 2.2 d'aquest article.
  
b) Les subvencions establertes sobre la base de preu/plaça podran justificar-se mitjançant la corresponent relació d'atesos segons el model XV inclòs en aquesta ordre i l'informe del director territorial de Benestar Social on conste que s'hi compleixen les obligacions contretes. Amb aquesta finalitat la direcció territorial podrà requerir la documentació necessària que testimonie el nombre d'usuaris atesos i la plantilla de personal corresponent.
  
5. Ajudes individualitzades.
  
a) Per a l'ajuda concedida per raó de parts múltiples se seguirà el que disposa l'article 32.
  
b) Per a l'ajuda concedida per al pagament de lloguer d'habitatges se seguirà el que disposa l'article 42.
  
c) Per tal de justificar la despesa per part dels beneficiaris, la direcció territorial de Benestar Social establirà l'adient seguiment; aquells estaran obligats a lliurar, a requeriment d'aquesta, els rebuts o les factures que acrediten la despesa en els termes per als quals l'ajuda va ser aprovada.
  
3. La Direcció General de la Família i Adopcions i la direcció territorial de Benestar Social corresponent podran requerir als beneficiaris de la subvenció tots els documents, factures, manaments de pagament, etc., que calga per justificar la quantia de la despesa efectuada en relació a l'ajuda concedida.
  
Article 69. Comunicació del cobrament de la subvenció en ajudes per a centres programes i serveis
  
Després de cobrar l'últim termini de la subvenció, les entitats hauran de remetre a la direcció territorial de Benestar Social i en el termini d'un mes des de l'esmentada percepció, la comunicació escrita d'haver-la rebut, d'acord amb les següents indicacions:
  
1. En el cas de corporacions locals, carta de pagament amb expressió de la data, quantia i concepte, expedida pel tresorer i intervinguda per l'interventor de fons, acreditativa de l'ingrés de la subvenció en les arques de la corporació.
  
2. En el cas d'entitats sense ànim de lucre, notificació del director del centre, o responsable del programa o servei, en què es comunique la percepció de la subvenció, amb indicació de la data, quantia i concepte.
  
3. Aquestes comunicacions s'hauran de trametre, mitjançant un ofici, a la direcció territorial de Benestar Social.
  
Article 70. Deixada sense efecte. Minoració de les ajudes econòmiques i revisió d'aquestes
  
1. Es podrà dictar una resolució de deixada sense efectes o de minoració i, en tot cas, de reintegrament de les quantitats rebudes en els supòsits de l'article 47.9 del Decret Legislatiu de 26 de juny de 1991, del Consell de la Generalitat Valenciana, amb el qual s'aprova el text refós de la Llei d'Hisenda Pública de la Generalitat Valenciana.
  
1. El procediment serà iniciat d'ofici com a conseqüència de la mateixa iniciativa de l'òrgan competent, d'una ordre superior, de la petició raonada d'altres òrgans o de la formulació d'una denúncia.
  
2. El termini màxim per resoldre serà de 6 mesos des del moment en què va ser incoat l'expedient de revocació o minoració.
  
2. Quant al procediment de revisió.
  
Les quantitats que caldrà reintegrar tindran la consideració d'ingrés de dret públic a l'efecte del procediment aplicable al seu cobrament.
  
3. Quant a la resolució, segons el procediment establert en aquest article, escau a la consellera de Benestar Social, a proposta de la Direcció General de la Família i Adopcions.
  
4. En els casos de nul·litat, anul·labilitat i rectificació d'errades dels actes administratius que van servir de base a la concessió d'aquestes ajudes, s'hi seguirà el que disposa el capítol I, del títol VII, de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 71. Dotació pressupostària
  
Les línies de subvenció, amb càrrec al programa pressupostària 313.30 Família i Adopcions, a través de les quals es concediran les distintes ajudes i subvencions convocades en aquesta ordre són les següents:
  
1. Denominació: Pla de Mesures d'Inserció Social.
  
- Projecte: 309.
  
- Línia de subvenció: 401/98
  
- Consignació Pressupostària: 4.038.186.839 PTA.
  
2. Denominació: Atenció d'ancians des de l'àmbit familiar.
  
- Projecte: 1.825
  
- Línia de subvenció: 402/98
  
- Consignació Pressupostària: 8.726.694.213 PTA.
  
3. Denominació: Primera Infància (0-3 anys).
  
- Projecte: 2.196
  
- Línia de subvenció: 403/98
  
- Consignació Pressupostària: 93.928.941 PTA.
  
Aportació del Ministeri de Treball i Afers Socials: 62.691.246 PTA.
  
Aportació de la Generalitat Valenciana: 30.271.673 PTA.
  
4. Denominació: Ajuda per a parts múltiples.
  
- Projecte: 2.501
  
- Línia de subvenció: 406/98
  
- Consignació Pressupostària: 77.987.188 PTA.
  
5. Denominació: Atenció mares gestants.
  
- Projecte: 2.502
  
- Línia de subvenció: 407/98
  
- Consignació Pressupostària: 44.060.114 PTA.
  
6. Denominació: Foment programa d'adopcions i acollida familiar.
  
- Projecte: 2.504
  
- Línia de subvenció: 409/98
  
- Consignació Pressupostària: 51.937.292 PTA.
  
7. Denominació: Programes de suport a la família.
  
- Projecte: 2.505
  
- Línia de subvenció: 410/98
  
- Consignació Pressupostària: 85.412.920 PTA.
  
8. Denominació: lloguer primer habitatge.
  
- Projecte: 2.506
  
- Línia de subvenció: 411/98
  
- Consignació Pressupostària: 02.745.743 PTA.
  
9. Denominació: Orientació familiar.
  
- Projecte: 2.508
  
- Línia de subvenció: 413/98
  
- Consignació Pressupostària: 44.432.894 PTA.
  
10. Denominació: Suport temporal famílies
  
- Projecte: 2.509
  
- Línia de subvenció: 414/98
  
- Consignació Pressupostària: 96.407.154 PTA.
  
Els crèdits consignats tenen caràcter màxim i no es podran concedir subvencions una vegada que estiguen aquests esgotats.
  
La Conselleria de Benestar Social, una vegada esgotats els fons, haurà de fer pública aquesta circumstància per tal de la seua desconvocatòria.
  
Si com a conseqüència de transferències de fons, s'incrementen aquests crèdits, es farà constar tal increment en la corresponent publicació del Diari Oficial de la Generalitat Valenciana.
  
No obstant això, sense perjudici de l'anterior, l'òrgan competent per resoldre podrà procedir al prorrateig de la subvenció entre els seus beneficiaris de l'import global màxim fixat.
  
DISPOSICIONS ADDICIONALS
  
Primera
  
Les ajudes que tinguen per destinataris persones jurídiques de naturalesa pública o privada es podran articular com a convenis de col·laboració quan l'especialitat objecte o de les obligacions que s'hi regulen així ho exigesca i dins dels límits a què es refereix el Decret 20/1993, de 8 de febrer, del Govern Valencià, amb el qual es regula el Registre de Convenis i s'estableix el règim jurídic pressupostari dels convenis que subscriurà la Generalitat Valenciana. Aquests convenis, independentment de la data de la seua subscripció, tindran efectes per a tot l'exercici de 1998, igual que la resta de les subvencions concedides amb càrrec a aquesta.
  
Segona
  
En tots els casos, la declaració de l'impost sobre la renda de les persones físiques, corresponent a l'exercici de 1996, serà aquella la declaració de la qual calgué presentar l'any 1997.
  
Tercera
  
Annex I. Mòduls per a manteniment de centres, programes i serveis.
  
Model I. Sol·licitud corresponent al Pla de Mesures d'Inserció Social.
  
Model II. Sol·licitud corresponent a les ajudes per a centres, programes i serveis.
  
Model III. Sol·licitud corresponent a les ajudes per raó de parts múltiples.
  
Model IV. Sol·licitud corresponent a les ajudes per a lloguer d'habitatge habitual.
  
Model V. Sol·licitud corresponent a les ajudes per a l'atenció d'ancians i ancianes des de l'àmbit familiar.
  
Model VI. Acord proposta i acceptació pel beneficiari, del Pla de Mesures d'Inserció Social.
  
Model VII. Full de seguiment individual dels beneficiaris de la prestació econòmica reglada.
  
Model VIII. Rebut signat pel beneficiari individual de la prestació econòmica reglada.
  
Model IX. Memòria final, fitxa de seguiment municipal conjunta dels beneficiaris de la prestació econòmica reglada.
  
Model X. Certificat final de l'exercici que refereix que tots els perceptors de la prestació econòmica reglada han complert els requisits de concessió.
  
Model XI. Llista de beneficiaris de la prestació econòmica reglada.
  
Model XII. Certificat d'obligació contreta total (100%) per a les entitats col·laboradores.
  
Model XIII. Certificat d'obligació contreta el primer trimestre (25%), segon (25%) i tercer trimestre (25%), per a manteniment de centres, programes i serveis per entitats locals.
  
Model XIV. Certificat d'obligació contreta (100%) per al manteniment de centres, programes i serveis per entitats locals.
  
Model XV. Relació d'atesos per a la justificació d'usuaris en centres.
  
Quarta
  
1. Per a la valoració dels expedients es constituirà una comissió de valoració per cada direcció territorial de Benestar Social i una altra d'àmbit comunitari, compostes pels següents membres:
  
a) Àmbit provincial:
  
1. Per a subvencions corresponents al sector d'adopcions.
  
1.1. Per la Direcció General de la Família i Adopcions.
  
El director general, qui n'exercirà com a president.
  
Cap del Servei d'Adopcions.
  
Cap de Secció de Famílies i Infància.
  
1.2. Per la direcció territorial de Benestar Social corresponent.
  
El/la director/a Territorial.
  
Dues representants d'aquesta direcció territorial de Benestar Social responsables de la tramitació dels expedients, nomenats pel director general de la Família i Adopcions.
  
2. Per a subvencions corresponents al sector família.
  
2.1. Per la Direcció General de la Família i Adopcions.
  
El director general, qui n'exercirà de president.
  
Cap del Servei de Família.
  
Cap de Secció de Participació Familiar i Seguiment del Pla Integral.
  
2.2. Per la direcció territorial de Benestar corresponent.
  
El/la director/a Territorial.
  
Dues representants d'aquesta direcció territorial de Benestar Social responsables de la tramitació dels expedients, nomenats pel director general de la Família i Adopcions.
  
b) Àmbit comunitari:
  
1. Els expedients de sol·licituds que plantegen programes d'actuació per a tota la Comunitat Valenciana seran avaluats per una comissió que es constituirà a aquest efecte en la Direcció General de la Família i Adopcions, composta pels següents membres:
  
1.1. Per a subvencions corresponents al sector d'adopcions:
  
El director general, qui n'exercirà com a president.
  
El cap de Servei d'Adopcions.
  
La cap de Secció de Família i Infància.
  
1.2. Per a subvencions corresponents al sector família.
  
El director general, qui n'exercirà com a president.
  
El cap de Servei de Família.
  
El cap de la Secció de Participació Familiar i Seguiment del Pla Integral.
  
1.3. En ambdós casos, un representant per cada direcció territorial de Benestar Social, nomenats pel director general.
  
2. A més d'aquests membres, podrà ser convocat qualsevol tècnic de la direcció territorial que es considere necessari per efectuar adequadament la valoració de l'expedient, amb veu però sens vot.
  
3. Podran ser convocats a les esmentades comissions, per la Direcció General o la direcció territorial, representants dels col·lectius sectorials, que podran ser oïts, però que no tindran dret a vot.
  
4. No quedarà constituïda formalment la comissió sense la participació d'almenys tres membres.
  
5. El cap de Servei de Família o d'Adopcions, o la persona en qui deleguen, actuarà com a secretari de la comissió.
  
6. Aquesta comissió formalitzarà les plantilles de valoració, que seran signades pel secretari i pels participants en l'esmentada comissió, segons un model elaborat mitjançant una instrucció interna de la Direcció General de la Família i Adopcions.
  
7. El seu funcionament intern serà regulat mitjançant una instrucció de la Direcció General de la Família i Adopcions.
  
Cinquena
  
Excepcionalment, per raons de necessitat o interès públic, les comissions de valoració podran efectuar propostes que excedesquen dels mòduls màxims establerts, quan concórreguen en el centre o servei circumstàncies extraordinàries, degudament acreditades en l'expedient i reflectides en l'acta corresponent.
  
Sisena
  
Les entitats sol·licitants hauran d'aportar aquella documentació que els siga requerida per la Direcció General de la Família i Adopcions, a fi de justificar el compliment dels requisits i les condicions necessaris per a la concessió de la subvenció, la realització de les activitats o l'adopció del comportament que justifica el seu lliurament o la correcta aplicació de la suma lliurada a la finalitat prevista.
  
Setena
  
A fi de simplificar els tràmits administratius, s'autoritza la Direcció General de Família i Adopcions perquè unifique el mateix model de sol·licitud en castellà i valencià.
  
DISPOSICIONS FINALS
  
Primera
  
Quan, per part de les entitats sol·licitants, es faça publicitat a través de qualsevol mitjà de comunicació dels centres i serveis, activitats i programes subvencionats, totalment o parcialment, mitjançant les ajudes a què aquesta es refereix, serà obligatori fer-hi constar explícitament que es tracta d'un centre, servei, activitat o programa "subvencionat per la Generalitat Valenciana. Conselleria de Benestar Social".
  
Als locals dels centres o serveis subvencionats caldrà exposar, en lloc visible, una placa d'identificació en la qual s'indique la seua condició de subvencionat per la Generalitat Valenciana, quan l'ajuda siga superior al 50% del cost del servei.
  
Segona
  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.
  
En contra seua es podrà interposar un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos des de l'endemà de la seua publicació, amb una comunicació prèvia a la Conselleria de Benestar Social.
  
València, 20 de març de 1998
  
La consellera de Benestar Social,
  
MARCELA MIRÓ PÉREZ
  
ANNEX I
  
MÒDULS PER A MANTENIMENT DE CENTRES,
  
PROGRAMES I SERVEIS
  
Primer. Para el càlcul de las quanties amb què subvencionar als distints centres, programes i serveis s'utilitzaran els següents imports i criteris:
  
1. Par a despeses de personal
  
 Categoria professional Subvenció total
  
 en concepte
  
 de salaris / Any
  
1 Llicenciat, enginyer o arquitecte Fins a 3.700.000 Ptes.
  
2 Diplomat, enginyer tècnic o arquitecte
  
 tècnic, Fins a 3.200.000 Ptes.
  
3 Personal amb qualificació específica per
  
 a la tipologia del centre /programa /servei
  
 i auxiliar i de serveis, amb Formació Professional
  
 de Segon Grau, Cicle Formatiu de Grau Superior
  
 o equivalent de rames o famílies professionals
  
 específiques per al lloc Fins a 2.900.000 Ptes.
  
4 Personal auxiliar i de serveis amb Batxillerat
  
 Unificat i Polivalent o equivalent, Formació Profes-
  
 sional de Segon Grau o Cicle Formatiu de Grau
  
 Superior o equivalent de rames o famílies
  
 professionals no específiques per al lloc. Fins a 2.700.000 Ptes.
  
5 Personal amb qualificació específica per a la
  
 tipologia del programa /centre /servei i auxiliar i
  
 de serveis, amb Formació Professional de Primer
  
 Grau, Cicle Formatiu de Grau Mitjà, o equivalent
  
 de rames o famílies professionale específiques
  
 per al lloc. Fins a 2.600.000 Ptes.
  
6 Personal auxiliar i de Serveis amb graduat escolar
  
 o equivalent, formació professional de primer
  
 grau, cicle formatiu de grau mitjà o equivalent
  
 de rames o famílies professionals no específi-
  
 ques per al lloc. Fins a 2.300.000 Ptes.
  
7 Personal auxiliar i de serveis amb certificat
  
 d'escolaritat, certificat dels programes de
  
 garantia social, tallers d'inserció sòciolaboral,
  
 programes d'inserció sòciolaboral del Pla de
  
 Mesures d'Inserció Social o equivalents. Fins a 2.150.000 Ptes.
  
 Plus de Direcció Fins a 525.000 Ptes.
  
 Plus de Coordinació Fins a 250.000 Ptes.
  
La subvenció atorgada a l'entitat en concepte de personal, no dependrà de la titulació de qui ocupa el lloc, sinó de la que fóra necessària per ocupar aquest.
  
(\*) EL concepte salaris inclourà les despeses de seguretat social, tant per part del treballador com de lŽempresa, aisí com qualsevol altre concepte que lŽEntitat incloga en la nòmina.
  
2. Para despeses de manteniment de centres, programes i serveis, excloent-ne les despeses de personal.
  
En els centres se podran subvencionar aquells que siguen necessaris per a la seua realització, sense excedir del mòdul màxim plaça / dia corresponent a la seua tipologia.
  
En els programes o serveis se podran subvencionar aquells que siguen necessaris per a la seua realització.
  
Segon. Mòdul plaça/dia.
  
En el cas de centres la subvenció podrá concedir-se segons un mòdul per plaça i dia, es farà atenent els següents criteris.
  
1. Centres de dia que atenguen problemàtica social o familiar i que no presten assistència especialitzada als mateixos beneficiaris, per altres causes.
  
Són aquells que sols presten l'assistència residencial pròpia del centre i la social necessària per superar la seua dificultat familiar.
  
CENTRES DE DIA Preu / Plaça / Dia
  
 Màxim 1.850 Ptes.
  
2. Centres de dia que atenguen problemàtica social o familiar i a més presten assistència especialitzada, als mateixos beneficiaris, per altres causes
  
Són aquells que a més de prestar l'assistència residencial pròpia del centre i la social necessària per superar la seua dificultat familiar, realitzen altra assistència especialitzada.
  
CENTRES DE DIA Preu / Plaça / Dia
  
 Màxim 3.850 Ptes.
  
3. Centres d'atenció contínua que atenguen problemàtica social o familiar i no presten assistència especialitzada als mateixos beneficiaris, per altres causes.
  
Sén aquells que sols presten l'assistència residencial pròpia del centre i la social necessària per superar la seua dificultat familiar.
  
CENTRES D'ATENCIÓ CONTÍNUA Ptes. Persona / Día
  
 Màxim 2.500 Ptes.
  
4. Centres d'atenció contínua que atenguen problemàtica social o familiar i a més presten assistència especialitzada als mateixos beneficiaris, per altres causes.
  
Són aquells que a més de prestar l'assistència residencial pròpia del centre i la social necessària per superar la seua dificultat familiar realitzen altra assistència especialitzada.
  
CENTRES D'ATENCIÓ CONTÍNUA Ptes. Persona / Dia
  
 Màxim 5.500 Ptes.
  
5. Mòdul de Reserva de plaça
  
Per reserva de plaça s'entendran:
  
Les places pendents d'ocupar.
  
Aquelles places l'usuari de les quals no acudeix o s'absenta del centre més de set dies continus d'activitat en aquest centre.
  
Aquest mòdul sols s'aplicarà en el cas de centres i se subvencionrà el 85 % del mòdul establert.
  
Tercer. Despeses que poden incrementar el mòdul establit:
  
Los despeses que poden incrementar el mòdul són:
  
Plus de direcció, s'entén com a tal que puga assignar-se al treballador responsable del centre, independentement de la seua titulació o categoria professional.
  
Plus de Coordinació, s'entén com a tal que puga aplicar-se en centres, per als comandaments intermedis que depenquen d'un director i per als treballadors responsables dels programes o serveis, independentment de la seua titulació.
  
Arrendaments i assegurances.
  
Tributs, s'exclouran d'aquest concepte les sancions produïdes per incompliments fiscals, i les quantitats corresponents a l'impost del valor afegit, en el cas que n'estiga exempt del pagament.
  
Contractes anuals de manteniment, sempre que no s'incloguen ja com a despesa pròpia del centre, programa o servei, dins de la sol·licitud.
  
Quart. Criteris que cal utilitzar per al càlcul de la subvenció que es pot concedir:
  
1. Per a centres l'import total es calcularà pel nombre de dies realment obert a l'any; en el supòsit que el centre romanga tancat en períodes festiuos, caps de setmana i període vacacional, el còmput es farà sobre un màxim de 220 dies/any.
  
2. El mòdul s'ha d'entendre com a màxim, no obstant això, sols es proposarà la subvenció per les despeses realment previstes i adequades al centre, programa o servei.
  
3. La comissió de valoració podrá determinar quines despeses de les quals se sol·licita subvenció no són adequades al seu objecte.
  
4. Respectant la legalitat vigent, quant a salari mínim i convenis sectorials, en el concepte despeses de personal les comissions de valoració podran proposar la concessió de quanties inferiors, quan existesca causa degudament justificada.
  
5. En condicions similars de qualitat en la prestació, tindran preferència en la concessió de subvencions els centres, programes o serveis que contracten treballadors dels programes de garantia social, tallers d'inserció sòciolaboral, o de programes d'integració sòciolaboral del pla de mesures d'inserció social.
  
6. En condicions similars de qualitat en la prestació, tindran també preferència en la concessió de subvencions els centres, programes o serveis que oferesquen programes de formació especialitzada per al personal de la Generalitat Valenciana que estiga actuant en el sector subvencionat. Els assistents a aquests cursos seran proposats per la Direcció General de la Família i Adopcions.